Ўзбекистоннинг Токиодаги элчихонаси ҳамда “Япония — Ўзбекистон” дўстлик уюшмаси ҳамкорлигида ташкил этилган мазкур тадбирда Кунчиқар юрт парламенти ва ҳукумати аъзолари, вазирлик ҳамда идоралар, ижтимоий, илмий, ишбилармон доиралар, шунингдек, оммавий ахборот воситалари вакиллари қатнашди.\nУлар Ўзбекистоннинг ижтимоий-иқтисодий соҳаларда қўлга киритган муваффақиятлари билан яқиндан танишдилар.\n2015 йилда мамлакатимизда ҳаётга татбиқ этилган “Кексаларни эъзозлаш йили” Давлат дастури натижалари ҳамда “Соғлом она ва бола йили” деб эълон қилинган жорий йилда ушбу йўналишда амалга ошириладиган ишлар ҳақида ҳам атрофлича фикр юритилди.\nУнинг доирасида ўзбек миллий либослари намуналарининг кўргазмаси, концерт дастури ўтказилди.\n“Япония — Ўзбекистон” дўстлик уюшмаси президенти Нобухико Шима мазкур тадбир ташкил қилинганидан жуда мамнунлигини билдирар экан, мамлакатлар ўртасидаги ўзаро манфаатли алоқалар изчил ривожланиб бораётганини қайд этди. У Япония Бош вазири Шиндзо Абэнинг 2015 йил октябрда Тошкентга амалга оширган расмий ташрифи икки томонлама муносабатлар тарихида муҳим воқеа бўлгани, унинг якунлари бўйича савдо-сармоявий, энергетика, илм-фан ва соғлиқни сақлаш соҳаларидаги ҳамкорликни янада кенгайтириш юзасидан кўпгина ҳужжатлар имзоланганини таъкидлади.\n— Япония ҳукумати Ўзбекистон билан алоқаларни ривожлантиришга устувор даражада эътибор қаратади, — деди Нобухико Шима. — Марказий Осиё минтақаси марказида жойлашган Ўзбекистонда тинчлик ва осойишталик ҳукм сураётгани, барча соҳада тараққиётга эришилаётгани катта қизиқишларга сабаб бўлмоқда. Айниқса, республика макроиқтисодий кўрсаткичида барқарорлик мустаҳкамланаётгани хорижлик ишбилармонларни ўзига жалб қилаётир. Чунки жаҳон молиявий-иқтисодий инқирози давом этаётган ҳозирги мураккаб шароитда ишончли сармоявий муҳит улар учун жуда муҳим. Бундай изчил саъй-ҳаракатларнинг натижаси ўлароқ, Ўзбекистонда хориж капитали тобора ўсиб бормоқдаки, уларнинг катта қисми ишлаб чиқариш соҳасига йўналтирилаяпти.\nМайдзуру шаҳар мэри Риодзо Татами юртимизда олиб борилаётган кучли ижтимоий сиёсатнинг самарадорлиги эътиборини тортганини айтиб ўтди.\n— “Кексаларни эъзозлаш йили” Давлат дастури доирасида 2015 йилда амалга оширилган ишлар кўлами ҳақидаги маълумотлар бизда катта қизиқиш уйғотди, — деди у. — Мамлакатда кекса авлод вакилларининг ҳаёт даражаси ва сифатини янада юксалтириш, уларнинг саломатлигини мустаҳкамлаш юзасидан кўрилган чора-тадбирлар таҳсинга лойиқдир. 2016 йилнинг Ўзбекистонда “Соғлом она ва бола йили” деб эълон қилиниши эса эртанги фаровон кун учун мустаҳкам пойдевордир. Негаки, соғлом она ва бола бахтли оила асоси, бахтли оила эса фаровон жамият гарови ҳисобланади.\n“Honda” халқаро жамғармаси бош директори Юзуру Мацуно Ўзбекистоннинг ноёб маданияти ва бой маънавий мероси ҳақидаги фикр-мулоҳазалари билан ўртоқлашар экан, булар хорижий давлатлар жамоатчилиги эътиборини оҳанрабодек ўзига тортаётганини эътироф этди. — Ҳозирги пайтда Ўзбекистоннинг сайёҳлик инфратузилмаси шитоб билан ривожланиб бормоқда, — деди у. — Барча қулайликка эга бўлган замонавий меҳмонхоналар қурилаётгани, хизмат кўрсатишнинг юксалиши, аэропорт ва темир йўл вокзалларининг модернизация қилингани фикримни тасдиқлайди. Юртингизга ташриф буюраётган меҳмонлар унутилмас таассуротлар билан қайтишаяпти. Республикада экотуризм, тиббий ва маданий сайёҳлик, альпинизм ҳамда рафтинг сингари янги йўналишлар тобора равнақ топаётгани ҳам дунё туристларининг меҳрини қозонмоқда.\nМазкур рукндаги бошқа мақолалар: « Ўзбекистон истиқболли ва барқарор сайёҳлик маркази сифатида таништирилди\tКичик бизнес ва изчил ривожланиш »


Нукусда март ойидан бери пиёдалар кўприги қурилиши якунланмаяпти: унинг қурилишига 1,5 млрд сўм сарфланган - Anhor\nAnhor Все посты Нукусда март ойидан бери пиёдалар кўприги қурилиши якунланмаяпти: унинг қурилишига 1,5 млрд сўм сарфланган\nНукусда март ойидан бери пиёдалар кўприги қурилиши якунланмаяпти: унинг қурилишига 1,5 млрд сўм сарфланган\nНукусда “Ўзбекистон темир йўллари” АЖ буюртмасига кўра 1,5 млрд сўмга қурилган темир йўл устидан ўтган пиёдалар кўпригида ишлар якунланмаган, шунга қарамасдан яқин атрофда яшайдиган мактба ўқувчилари ва микротуманлар аҳолиси ундан фойдаланишни давом этмоқда. Бу ҳақда Kun.uz хабар беради.\nНашрнинг қайд этишича, бу Нукусдаги иккинчи пиёдалар кўприги. Ушбу кўприк орқали 22, 27, 34, 41 мактаб ўқувчилари ҳамда «Кускул-3» маҳалласининг 22, 23 микротуманлари аҳолиси ҳаракатланади. Кўприкдан ўтувчи мактаб ўқувчиларининг сўзларига кўра, у қимирлагани сабабли кўпчилик ундан ўтишга қўрқар экан. Кўпчилик кўприкдан ўтмасдан, темир йўлнинг ўзини кесиб ўтади. Темир йўлни кесиб ўтганлик учун жарима кўзда тутилган.\nКўприкнинг таянч қисмларида ёриқлар пайдо бўлган. Нашр электр симлар тўлиқ ёпилмай, хавфсизлик талаблари тўлиқ таъминланмагани ҳақида маълумот берганди. Унинг қурилиши 2021 йилнинг январь ойида бошланиб, март ойида фойдаланишга топширилган. Қурилиш ишлари билан “Кўприк қурилиш” ДУК шуғулланган.\nБироқ ишлар тўлиқ якунига етказилмаган. Кўприкнинг устки қисми ёпилмаган. Пиёдалар ўтадиган қисм фақат бетон билан қолган. Кафель ва брусчаткалар тўшалмаган. Aммо, кўприк лойиҳаси тақдим этилган расмда юқоридагилар акс этган.\nБундан бир ой олдин маҳаллий телевидениеда «Ўзбекистон темир йўллари» AЖ Қўнғирот туманлараро темир йўл узели бошлиғи Aмир Эмбергенов бу каби қурилишлар яна давом этишини айтиб ўтган.\nФотосурат: Kun.uz, Makan.uz\nЎзбекистон FIFA рейтингида етти поғона пастлади\n«Етимлар учун қамоқхона шароитлари»: болалар омбудсмани ёпишни талаб қилган болалар уйи қандай кўринишда


«ОММАВИЙ МАДАНИЯТ»ГА ҚАРШИ КУРАШИШ - Ўзбекистон овози газетаси\n«ОММАВИЙ МАДАНИЯТ»ГА ҚАРШИ КУРАШИШ\nижтимоий шериклик муносабатларини янада кучайтиришни талаб этади\nЎзХДП Марказий Кенгаши, Ўзбекистон Ёзувчилар уюшмаси, «Оила» илмий-амалий маркази ва Республика Маънавият-тарғибот маркази ҳамкорлигида Ислом Каримовнинг «Юксак маънавият — енгилмас куч» асарида илгари сурилган ғоялар асосида ижтимоий тараққиётимизга таҳдид солаётган турли мафкуравий хуружларга қарши курашиш масалаларига бағишланган семинар ташкил этилди.\n— Бугун «оммавий маданият» миллий маънавиятимиз, қадриятларимизга хавф туғдирмоқда. Айрим гуруҳлар ёшлар онгига ёт ғояларни сингдириб, ғаразли мақсадларини амалга оширишга ҳаракат қилмоқда. Унинг салбий оқибатларидан сақланиш учун, аввало, ўсиб келаётган ёш авлодни миллий ғоя, унинг ўзагини ташкил этувчи халқимизга хос эзгулик ва яратувчанлик, бунёдкорлик, Ватанга муҳаббат, эл-юртга садоқат руҳида тарбиялаш ишларини замонавий усуллар ёрдамида янада кучайтириш лозим.\nБунда Юртбошимизнинг «Юксак маънавият — енгилмас куч» асари бизга дастуриламал бўлиб хизмат қилади.\nМиллий мафкурани ҳамда тарғибот ишларини кучайтиришда фуқаролик жамияти институтлари, хусусан, сиёсий партияларнинг ўрни ва иштироки муҳим аҳамият касб этади. Шунингдек, бу борада ўзаро ҳамкорлик, ижтимоий шериклик муносабатларини ривожлантириш яхши самара беради.\nМаҳмуд ТОИР, Ўзбекистон халқ шоири, Олий Мажлис Сенати аъзоси:\n— Маълумки, маънавият илм-фан, маданият, адабиёт, санъат билан узвий боғлиқ, ўзаро муштарак тушунчадир. Айниқса, Шарқда илм, санъат ва адабиётни маънавиятдан, иймону эътиқоддан айри ҳолда тасаввур этиб бўлмайди.\nМустақиллик туфайли буюк бобокалонларимиз қолдирган улкан маънавий меросдан баҳраманд бўлиш имконига эга бўлдик. Энди фарзандларимиз тарбиясида улардан, албатта, фойдаланишимиз зарур. Шундай йўл тутишимиз лозимки, токи улғайиб келаётган авлод ёмондан ҳазар қилсин, ҳасад қилишдан уялсин, сотқинликни ор деб билсин. Четдан ёпирилиб келаётган «оммавий маданият»га қарши курашсин.\n— Кишида маънавиятни шакллантиришга бевосита таъсир кўрсатадиган муҳим омил бу таълим-тарбия тизимидир. Шу боис мамлакатимизда етук ва баркамол авлодни тарбиялаш, оила институтининг таълим муассасалари билан амалий ҳамкорлигини мустаҳкамлаш бўйича кенг кўламли ишлар олиб борилаяпти.\nЎтган йили мингга яқин умумтаълим мактаби замонавий компьютерлар, мингдан зиёд касб-ҳунар коллежининг ўқув- устахоналари амалий машғулотлар учун зарур бўлган жиҳозлар билан таъминланди. «Электрон таълим» лойиҳаси доирасида олий ўқув юртларининг кутубхона фондларини электрон шаклга ўтказиш борасида ишлар бошланди.\nАна шу вазифаларга кўмакдош сифатида барча даражадаги партия ташкилотлари ёшлар ҳамда электорат вакилларини сиёсий-ҳуқуқий маънавий билимини бойитиш борасида тизимли иш олиб бориши зарур.\nҲафиза МАМАДАЛИЕВА, Республика «Оила» илмий-амалий маркази директори:\nБугунги кунда дунёнинг айрим ҳудудларида ёт ғоялар таъсири натижасида миллатнинг асрий қадриятлари, миллий тафаккури ва турмуш тарзи издан чиқаётгани, оила ва жамият ҳаёти жиддий хавф остида қолаётганини кузатиш мумкин. Бу каби иллатларнинг олдини олиш, ёшлар орасида маънавий тарғиботни кучайтириш лозим. Тарғибот ишларида ЎзХДП билан ўзаро ҳамкорликда турли тадбирларни амалга ошираяпмиз. Келгусида уни кучайтириш, семинарларни таъсирчан усулларда ташкил этишимиз зарур...\nСеминарда, шунингдек, Ёзувчилар уюшмаси раиси Муҳаммад Али, Олий Мажлис Қонунчилик палатаси депутати Абдуғаффор Қирғизбоевлар сўзга чиқиб, дунёда ахборот хуружлари авж олаётган, айниқса, турли ёт оқимлар таъсири кучайиб бораётган бир пайтда ёшларимизни бу хавфдан огоҳ этиш, уларда мустақил фикрни шакллантириш бугунги демократик янгиланишлар жараёнида ўта муҳим ва долзарб масала экани ҳақида фикр билдиришди.\nЎзХДП МК масъул ходими.


16.05.2019\tЖаҳон, Сиёсат Comments Off on Зеленскийнинг инаугурация санаси аниқ бўлди\nУкраинанинг сайланган президенти Владимир Зеленскийнинг инаугурация маросими 20 май куни бўлиб ўтади. Олий рада мажлисида ушбу қарорни 315 нафар парламент аъзоси қўллаб-қувватлади. Зеленскийнинг ўзи қасамёд маросими 19 май куни ўтказилишини талаб қилаётганди. Унинг фикрича, амалдаги ҳукумат уни Олий радани қонунчиликда белгиланган муддатда тарқатиб юбориш ҳуқуқидан маҳрум қилиш учун инаугурация кунини …\n16.05.2019\tЖамият Comments Off on Корея тажрибаси Ўзбекистон фармацевтика тармоғини ривожлантиришни жадаллаштиради\nШу кунларда Ўзбекистон Республикаси соғлиқни сақлаш вазири Алишер Шодмонов бошчилигидаги делегация Корея Республикасида бўлиб турибди. Ташрифдан кўзланган мақсад соғлиқни сақлаш тизими ва фармацевтика саноатини ривожлантиришда икки томонлама ҳамкорликни мустаҳкамлашдан иборат. Ташриф доирасида Ўзбекистон Республикаси соғлиқни сақлаш вазири Корея Республикаси Соғлиқни сақлаш ва ижтимоий таъминот вазири Пак Нинг Ху билан учрашди. …\n16.05.2019\tЖамият Comments Off on Ўзбекистон халқ ёзувчиси Тоҳир Малик вафот этди\nЎзбекистон халқ ёзувчиси Тоҳир Малик вафот этди. Бу ҳақда Kun.uz манбаси хабар қилмоқда. Манба хабарига кўра, Тоҳир Малик шифохонада бўлган, ошқозон касаллиги билан боғлиқ оғир жарроҳлик амалиётидан сўнг ўзига келмаган. Билдирилишича, жаноза маросими бугун, 16 май куни аср намозидан кейин бўлиб ўтади. Ёзувчи «Кўкча» қабристонига дафн этилади. Тоҳир Малик (Тоҳир Абдумаликович Ҳобилов) …


АГМК клубида қандай мутахассислар ишлаяпти?\n19 сентябрь, 2018, 17:56\nАГМК клубида бўлган ПФЛ ишчи гуруҳи регламентга зид бўлган баъзи ҳолатларга дуч келди. Авваллари лицензияси бўлган мураббийларга ишлаш учун шартли равишда рухсат берилаверган. Энди эса бундай иш кетмайди.\nЖумладан, аёллар футбол клубида фаолият олиб бораётган Илҳом Ҳанжариев (А) ҳамда Даврон Расулжоновнинг (С) ишлари жойида. Бироқ Алина Демьяненко, Нодира Йўлдошева ҳамда Мардона Алматова тайёрлов курсларига эндигина ҳужжат топширган. Улар биринчи навбатда лицензиялаш талабларини бажариши керак бўлади.\nАсосий таркибда фаолият олиб бораётган Бахтиёр Ашурматов (Про), Зоҳид Нурматов (А) ва Аъзам Шерғозиев (А) масаласига эътироз йўқ. Бахтиёр Қамбаралиев (С) масаласи эса муаммоли. Унда камида Б лицензияси бўлиши шарт. Антон Майерановда эса ҳеч қандай лицензия йўқ, у эса ишлашда давом этяпти.\nЁшлар таркибида Руслан Гамадеев С лицензиясига эга. Мазкур мутахассис Б лицензиясига эга бўлмагунича ишлашга ҳақли эмас. Футбол мактаби директори Суюн Муртазоевда Б лицензияси бор. Аммо унутмаслик керакки, ПФЛ клублардан ўз академияси бўлишини талаб қилади. Академияга бошчилик қилиш учун эса мутахассисда камида А лицензияси бўлиши шарт.\nАГМК футбол мактабида меҳнат қилаётган Умид Дадабоев, Талъат Абибуллаев, Зафар Назиралиев, Бобур Сайдазов кабилар ҳам лицензияга эга эмас. Футбол мактабидан иқтидорли футболчилар етишиб чиқиши потенциали қандай деган саволга мазкур ҳолат яхши жавоб бўлиши мумкин.\nПрофессионал футбол лигаси мазкур мутахассисларни ва шу билан биргаликда АГМК клубини расман огоҳлантиради. 2019 йилги мавсум бошланмай туриб юқоридаги муаммолар юзасидан иш олиб борилиши шарт. Йўқса, АГМК футбол клубининг мамлакат Суперлигасида иштирок этиши масаласи сўроқ остида қолиши мумкин. Қайд этиш керак, ЎФА раҳбарияти мураббийларни ўқитиш масаласида бир қатор ўзгаришларни амалга оширган. Бу борадаги саволларга ташкилот жавоб беришга тайёр.


Парчадаги калит сўзларни излаш — Dilkashradio.com\nПарчадаги калит сўзларни излаш\nАссалому алайкум қадрли биродарлар. Бугун хам сизлар билан бирга Муқаддас Китобни ўрганишдаги саёхатимизни давоб эттирамиз. Азизлар сухбатимиз бошида сизларга бизнинг www.najot.com сайтимиздаги итоат этиш хақидаги мавзулар ва Масихийча байрамлар хақида серияли программани ўқиб кўришни маслахат берамиз. Бугунги саёхатимизда биз сизлар билан бирга калит сўзларни қидирамиз. Калит сўзлар қандай сўзлар ўзи? Бу сўзлар такрорланган, мухим саволларга жавоб берадиган ва уларни олиб ташланганда текст ўз маъносини йўқотадиган сўзлардир. Парчани ўқир экансиз, унда такрорланган сўзлар, иборалар, ғоялар хамда ғоялар хақидаги кўрсатмаларни изланг. Бирорта сўз ёки сўз бирикмаси қанча кўп такрорланиб келса , бу сўзларнинг ёки сўз бирикмалар Ушбу парчанинг нима хақида эканлигини аниқлаши эхтимоли кўпроқ. Ўқиётган парчангиздаги мавзу қанча кўп такрорланса, бобнинг асосий мавзуси айни шу хақида эканлигининг эхтимоли кўп. Такрорланган сўз бирикмаларини хамда сўзларни синонимларини олмошлари билан бирга ёзиб олинг. Уларнинг бир-бирларига ва тўла парчага қандай таъсир қилишига ахамият Беринг.\nКўпинча муаллифнинг айтмоқчи бўлган гапини ёки у урғу берган нарсани мана шу калит сўзлар ёки калит сўз бирикмалари орқали билиб оласиз. ХАр бир асосий сўз ёки сўз бирикмаси учун берилган хамма фактларни рўйхат қилиб олинг. Ўқиётган парчангиздан қарама қарши ғояларни, ўхшатувчи ибораларни, хулосани ифодаловчи хамда вақтни ифодаловчи терминларни изланг. Бу парчанинг қаерда бошланиб қаерда тугаганини билиш учун текстда ғояларнинг мантиқий қандай ривожланганини тушуниш зарур. Қарама қарши ғояларда «аммо”, “лекин”, “бироқ” сўзлари ишлатилади. Ўхшатувчи иборалар эса нарсаларнинг қанақа ёки нима эканлигини кўрсатади. Уларда кўпинча “каби”, “ўхшаш” деган сўзлар ишлатилади. Вақтни ифодаловчи сўзлар ёки иборалар: булар бирор нарсанинг қачон содир бўлганини кўрсатувчи сўзлар. “Шундан кейин”, “унгача”, “сўнг”, “қачон” каби сўзлардир. Хулосани ифодаловчи сўзлар эса қуйидагилардир: “шу сабабли”, “чунки”, “зеро”, “шу сабабга кўра”, ва хокозолар.\nЎтган сухбатимизда биз кузатиш давомида парчага қандай саволлар беришни ва шу орқали кузатишни ўрганган Эдик. Саволларга жавоб бераётганингизда парчани ёки ўқиган оятингизни талқин қилишга харакат қилманг деган эдик. Бугун эса талқин қилиш хақида сухбатлашамиз. Аввало талқин қилиш нималигини билиб олсак. Талқин қилишда аввало ўрганилган оятларнинг қайси жанрда ёзилганини аниқлаш лозим. У дидактик жанрда бўлиши мумкин. Дидактик жанр ўз ичига бирор мавзу хақидаги хақиқатни ёки хамма давр масихийлари учун берилган амрларни ўз ичига олади. Дидактик жанр шу билан бирга кўрсатма хамдир. Бу жанрда бирор нарса тушунарли қилиб берилади ёки хамма масихийлар учун насихат йўлланма бўлади. Дидактик жанрдан ташқари хикоя жанри хам бор. Хикоя жанрида воқеалар тасвирланади. Масалан, Исо Масих сувни шаробга айлантирди. Маталлар жанри эса кўпинча хаётга тўғри келадиган бироқ, хамма даврлар учун ваъда қилинмаган донно гаплардир. Уларни башорат ёки таълимот каби талқин қилиш нотўғри.\nШеърий жанрни талқин қилишда адашиш осон. Кўпинча уларда ўхшатиш услуби қўлланилади. Ўқиётган парчангизга Нима ва Нима учун деган саволларни беринг. Ёқуб 1:22-25 оятларда шундай ёзилган: «Каломни эшитиб уни ижро этмасак – ўз ўзимизни алдаган бўламиз.” 2 ТИмўтий 3:16-17 оятлар эса “ХАр бир Муқаддас Ёзув….бизларни хар қандай яхши ишга қобил қилади”, деб айтади. Дидактик жанрни ўранаётган пайтингизда ўзингизга шундай савол Беринг: “Бу парча менга конкрет холда нима қилишни буюрмоқда?” “Қайси муайян хақиқатларга ишонишни буюрмоқда?” “Бу ерда шароитларга боғлиқ бўлган қандай кўрсатмалар хақида гапирилган?” бу саволлар орқали Худо сизга нима деяётганини билиб оласиз. Хикоя жанрида эса Худонинг о дамларга муносабатидан сиз Худонинг кимлиги хақида – унинг табиати хақида кўпроқ ўргана оласиз. Муқаддас Китобда ёзилган қахрамонларнинг хаётига қараб, имон ва бўйсунишнинг оқибати қандай бўлишини билиб оласиз. У ерда ёзилган нарсалар сизга ибрат бўлади. Улардан ўрнак оласиз. Уларнинг хис туйғуларидан, фикрлашларидан, гапларидан ва қилган ишларидан хатоларни ўрганиб оласиз.\nВитаминлар 2 қисм\nҚандай дам олишимиз мумкин?


Югославия президенти Воислав Коштуница Сербия ва Черногория иттифоқи конституциясининг жуда секин тайёрланаётганидан қониқмаётганини билдирди.\n29 июн 2022, Тошкент вақти: 06:27\nСербия ва Черногория иттифоқи ҳозирги Югославия федерацияси ўрнини эгаллаши лозим.\nКоштуницага кўра, ҳар иккала республика вакиллари ўзларининг шахсий ва партиявий манфаатлари даражасидан кўтарила олмаяптилар.\nКонституцияни ишлаб чиқишни пайсалга солиш Сербия ва Черногория фуқаролари олдида ҳам, Европа Иттифоқи олдида ҳам масулиятни ҳис этмасликдир, Коштуницанинг фикрича.\nСербия ва Черногория ўртасидаги келишмовчиликлар республика ва иттифоқ ҳокимиятларининг ваколатларини аниқлаб олиш масаласида келиб чиқмоқда.


Google 2017 йилда маҳсулотларни дронлар орқали етказиш хизматини ишга туширади\n21:52 / 03.11.2015\nGoogle компаниясига эгалик қилувчи Alphabet Inc. интернет-гиганти 2017 йилда маҳсулотларни дронлар орқали етказиш хизматини ишга туширади, деб хабар бермоқда Reuters ахборот агентлиги.\nProject Wings деб номланган бу лойиҳа раҳбари Дэвид Вос компания дронларни 500 фут (152 метр) баландликда қўллаш бўйича АҚШ Федерал фуқаролик авиацияси бошқармаси ва бошқа манфаатдор томонлар билан музокаралар олиб бораётганини айтди. “Бизнинг мақсад лойиҳани амалга ошириш ва 2017 йилда ишга туширишдан иборат”, деб айтди Вос.\nКомпания тадқиқотлардан кейин икки йил ўтиб YouTube порталида видеоҳисобот жойлаштирди. Унда дронларнинг Австралияда синовдан ўтказилиши лавҳалари тасвирланган. Энди компания такомиллаштирилган дронларни NASA’да синовдан ўтказди.


Гульзира Рзаева: «director.uz ёрдамида тадбиркорликка ўқитаяпмиз» | NORMA.UZ\nҚорақалпоғистон давлат университетида direktor.uz тизими сертификатларини тақдим этиш одат тусига кириб қолди. Бу бўлажак ишбилармонларни тадбиркорлик иши асосларини ўрганишга жалб этишда ёрдам бермоқда.\n– Аҳолига тадбиркорлик асосларини ўргатаяпмиз. Ёшлар, олий таълим муассасалари ва коллежлар талабаларига алоҳида эътибор қаратаяпмиз. Хусусан, айни пайтда Қорақалпоғистон давлат университети талабалари билан ишлаяпмиз. Бу ердан бир нечта қалдирғочни учирма қилдик.\nМасофадан туриб шуғулланиш имконини берадиган direktor.uz тадбиркорлик субъектларининг молиявий саводхонлигини ошириш тизими машғулотларимизнинг таркибий қисмига айланди. Натижада тингловчиларимиз янада чуқур билим олмоқдалар. Энг асосийси – уларда кўргазмали намуна бор, унга қараб ўз ишларини очишлари мумкин, – дея қайд этди суҳбат аввалида Давлат рақобат қўмитаси ҳузуридаги Тадбиркорлик фаолияти асосларини ўқитиш марказининг Қорақалпоғистондаги филиали директори Гульзира Рзаева.\n– Қорақалпоғистон давлат университетида direktor.uz сертификатлари тақдим этилиши ҳақида гапириб берсангиз. Ушбу тизимни ишингизда қўллашга қарор қилишингизга нима сабаб бўлди?\n– Тингловчиларимизга direktor.uz тизимини тавсия этишдан олдин ўзбек ва рус тилларида таълим олдим. Ушбу масофавий ресурс ўзига жалб этадиган, ўқишни давом эттиришга қизиқиш уйғотадиган қилиб ишлаб чиқилган. Ўқишни муваффақиятли якунлаганларга электрон сертификат берилиши ҳам муҳим аҳамиятга эга. Direktor.uz таълим жараёнини янада қизиқарли ва мазмунли қилиши шубҳасиз, шу сабабли уни ўқув жараёнида қўллай бошладик.\nDirektor.uz тизимидан фойдаланиб ўқитаётган дастлабки тингловчиларимиз Қорақалпоғистон давлат университети талабалари бўлдилар. Аудиториядаги машғулотларда direktor.uz тизимидан ўқув қўлланмаси сифатида фойдаланамиз. Кўпчилик ёшлар машғулотдан ташқари вақтда ҳам тизимда шуғулланиш имконини қўлдан бой бермайдилар. Буни Telegram орқали куну тун, ҳатто кечқурун саволлар келиб тушишидан биламан.\nКурсни муваффақиятли якунлаганларга берилган электрон сертификатларни қоғозга чиқариб, уларни машғулот пайтида бутун гуруҳ олдида тақдим этамиз. Бу одамлар оғзига тушиб, курсларимизга кўпроқ талабаларни жалб этиш имконини бермоқда. У самара бераётганини кўриб, буни одат тусига киритдик.\nҲозир ёшлар орасида ўз ишини очмоқчи бўлганлар жуда кўп. Тадбиркорлик соҳасида фаолият юритаётган ота-онаси ва дўстларига ёрдам бермоқчи бўлганлар ҳам талайгина. Улар бизга келишяпти, биз эса қандай қилиб тадбиркорликда кўпроқ муваффақиятга эришиш мумкинлигини ўргатиб, уларга йўл-йўриқ кўрсатганимиздан мамнунмиз.\n– Талабаларнинг тахминан неча фоизи тадбиркорлик фаолиятига қизиқиш билдирмоқда?\n– Бир ҳафталик курсларимизда ҳар бири 50 кишидан иборат олтита гуруҳ таълим олди. Охирги гуруҳда 82 киши бор эди. Кўпроқ одам олишимиз мумкин эди, бироқ аудиторияга ундан ортиқ киши сиғмаган бўларди.\nИшни иқтисодиёт факультети талабаларидан бошладик, сўнг техника факультети, автомобиль йўллари соҳасида ўқувчи талабалар курсларимизга қизиқиб қолдилар. Ҳозир январь ойига гуруҳ тўплаяпман – улар орасида ҳатто филология факультети, хусусан, инглиз тилини ўрганаётган талабалар ҳам бор.\nТўғрисини айтсам, бир неча ҳафта ичида минтақамиздаги барча олий таълим муассасаларини қамраб олишга улгурамиз деб ўйлаган эдим. Бизда яна Педагогика институти, Тошкент ахборот технологиялари университети, Аграр университет ва Педиатрия институти филиаллари бор. Бироқ ҳозирча, мана икки ойдирки, Қорақалпоғистон давлат университетидаги ишни якунлай олмаяпман. Таълим олмоқчи бўлганлар жуда кўп.\nБунда қамраб олинмаган факультетлар талабалари доим ҳузуримга келиб, қачон навбатлари келишини сўрашади. Аслида машғулотларимизга ихтиёрий равишда келиш мумкин.\n– Ушбу ўқув ресурсини яхшилаш борасида қандай таклифлар киритган бўлардингиз?\n– Баъзан Интернет панд беради, айниқса аудиторияда машғулот ўтказаётганимизда. Талабалар саҳифалар секин очилишидан шикоят қиладилар. Айримлари муаммони ҳал қилиш учун шахсий ноутбукларидан фойдалана бошлайдилар. Шу масала ҳал этилса, яхши бўларди.\nТадбиркорлар учун муҳим бўлган бошқа фанлар бўйича шунга ўхшаш ресурслар ишлаб чиқилишини ҳам истардим. Зеро direktor.uz фақат бир жиҳат – молиявий саводхонликка бағишланган.\nМактаб, лицей ва коллеж ўқувчилари учун ушбу масофали курсларнинг соддалаштирилган версиялари ишлаб чиқилса, нур устига аъло нур бўларди.


Жаббор Расулов ноҳиясида Тожикистон Жумҳурияти Давлат байроғи майдони бунёд этилади\nШу йилнинг 7 июлида Суғд вилояти Раиси Ражаббой Аҳмадзода иш сафари билан Жаббор Расулов ноҳиясида бӯлиб, ободончилик ва яратувчанлик ишлари жараёни билан танишди.\nВилоят Раиси, дастлаб, Тожикистон Жумҳурияти Давлат байроғи майдони қурилишига тамал тоши қӯйиш маросимида қатнашди. Тожикистон, Жумҳурияти давлат байроғи майдони ноҳия давлат ижроия органи биноси олдида бунёд этилади. Давлат байроғи тикиладиган устуннинг баландлиги 50 метрни ташкил этади. Бу ерда турли фавворалар ва замонавий ӯриндиқлар ташкил қилинади. Майдон ҳудуди чароғонлаштирилиб, кӯкаламзорлаштириш ишлари олиб борилади.\nРажаббой Аҳмадзода бу ерда ноҳия аҳолиси билан суҳбатлашиб, Тинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмоннинг кӯрсатма ва топшириқларини бажариш мақсадида, давлат Мустақиллигининг 30 йиллик байрамини юқори даражада кутиб олиш учун барча шаҳар ва ноҳияларда бунёдкорлик ишлари давом этаётгани, халқ ӯз диёрини янада обод ва кӯркам қилиш учун заҳмат чекаётганини айтди.\nВилоят Раиси Жаббор Расулов ноҳиясида Тожикистон Жумҳурияти Давлат байроғи майдонининг бунёд этилишини миллий муқаддасликларга эҳтиром рамзи ӯлароқ баҳолаб, ноҳияда яшаётган ҳар бир инсон юксак ватанпарварлик туйғусини ҳис қилиб, ватан ободлигига ҳисса қӯшиши зарурлигини таъкидлади.\nШундан сӯнг, вилоят Раиси Fӯлакандоз қишлоқ жамоатига ташриф буюриб, гилам тӯқиш цехи қурилиши билан танишди. Мазкур цех маҳаллий тадбиркор Исмоил Самадов томонидан бунёд этилади. Асбоб-ускуналар Германиядан олиб келинган. Цех бир кеча-кундузда 180 метр квадратгача гилам ишлаб чиқариш имконига эга. Бу ерда келгусида 20 киши иш жойи билан таъминланади.\nВилоят Раиси тадбиркорнинг ташаббусини олқишлаб, қолган ишларни ҳам юқори сифатда охирига етказиш бӯйича фойдали маслаҳатларни берди. Ражаббой Аҳмадзоданинг қӯшимча қилишича, бозорда ишлаб чиқарувчилар ӯртасида ҳамиша рақобат мавжуд. Шунинг учун ишлаб чиқариладиган гиламлар сифати ва безагига алоҳида эътибор қаратиш лозим.


29 | November | 2012 | TURONZAMIN-Jahongir Muhammadning nashri\n15.Худога ишониб, лекин ердагиларни ундан устун қўйиш. Continue reading →\n“Туронзамин”га ёзилган хатлардан\nБахтсизнинг омадини берсин!\nҲурматли Жаҳонгир ака.\nГапни чўзмай айтиб қўймоқчиман. Исмат Хушев ва уни ишлатаётганларнинг битта мақсди бор. Интернетда бизнес қилиб. рекламадан пул топиш. Уларга Каримов ҳам, Илҳом Неъматов ҳам “Похуй”. Ватан, миллат ҳам улар учун бир тийинлик. Каримовнинг ҳам, Неъматовларининг ҳам яқинда кетишларини билишади.\nУлар нима қилиб бўлса ҳам ўқувчиларни алдаб битта сайтга йиғиши керак. Қанча одам кўп кирса, қайта-қайта кираверса ҳисобига тинг-тинг пул тушаверади. Сизнинг ҳам ўз мухлисларингиз бор ва улар кўпчилик. Булар улардан ҳам пул ундирмоқчи. Агар сайтининг тепасига ёзганидек мақсади аҳиллик бўлса иғволар учун изоҳлар булимини очмасди. Бугунгача буни синаб курганлар булди. Катта пул тополмади. Чунки ҳозир интернетда сайтларга бир кунда 50-60 миллион одам кирадиганлари бор. Пулни ўшалар олиб кетади. Ўзбеклардан жуда кўпи билан 1000-2000 киши кириши мумкин. Ҳам вақти йўқ, ҳам ишлаши керак, ҳам компютери йўқ. Ўзбекистондан фақат ҳукумат одамлари киради. Сайтларнинг Узбекистон деган жойига қарасангиз кунига 3-4 киши кириб туради. Бу контрол учун қилинади. Қолганлар эса киролмайди. Свет ўчади, свет ёнса ҳам запрет қўйилган. Continue reading →\nБошига иштон кийгандан узоқ туриш керак\nИсмат Хушев бошқалар кийиб-кийиб ечиб ташлаган иштонни бошига кийгани-Талант Александеров бўлгани билан табриклайман. Унга лойиқ иштон.\nОкахонлари очиб берган сайтда эълон қилинган мутлақо бетайин чиқишлари таажжуб уйғотиб келяпти. Кўпчиликда туғилган савол, “Нега яна?”, “Нима сабабдан?”, “Нима учун керак бўлиб қолди экан?” бўлди. Негаки адашмасам бундан бир неча ойларми, балким ҳатто йил илгари шу каби ҳунук чиқиш ва унинг ортидан юзага келган мантиқсиз тортишувларнинг гувоҳи бўлгандик. Бир қанча вақт давом этган тортишув, секин аста бости-бости бўлиб, ғавғо чекинганидан ҳатто енгил нафас ҳам олгандик, мана яна бошланиб турипти… Continue reading →\nFiled under: 1.BOSH SAHIFA, Uzbek, Zolimning malaylari |\tLeave a comment »


Ҳидоят деб залолатга кетманг! – Сурхон тонги\nБош саҳифа / Жамият / Ҳидоят деб залолатга кетманг!\nОктябр 20, 2019\tЖамият Изоҳ қолдириш 503 Кўрилди\nЮртимизда барча соҳаларда бўлгани каби диний соҳада ҳам катта ўзгаришлар кузатилаяпти. Муқаддас динимизга қаратилган эътибор фуқароларнинг ислом динига бўлган қарашларини шакллантираяпти.\nМасжидлар очилиб, мўмин-мусулмонлар ихтиёрига топширилаяпти. Аммо буларни кўриб, баъзи ёшлар нотўғри тушуниб, турли салбий иллатлар пайдо бўлаяпти, деган тушунчага келишяпти, назаримда. Масаланинг моҳиятига чуқурроқ ёндашадиган бўлсак, чет давлатларга бориб ишлаётган юртдошларимизнинг орасида ёки бўлмаса интернет тармоғида бази онгги шаклланмаган ёшлар ҳижрат, жиҳод тушунчасини нотўғри талқин этиб, террорчи ташкилотлар қўним топган давлатларга бориб, уларнинг сафига қўшилиб, ўз ҳаёти ва тақдирини хатарга қўйишаяпти. Бағрикенг давлатимиз кўплаб инсонларни афв этаяпти. Жорий йилнинг ўзида Суриядан 150 дан ортиқ аёллар ва болалар олиб келинди, кечирилди. Айримлар қайсидир ақидапараст оқимлар вакилларининг маърузаларини эшитиб, уларнинг таъсирига тушиб қолмоқдалар. Ҳижрат сўзи луғатда кўчиш, тарк этиш, деган маънони анг латса, шариатда Пайғамбаримиз (с.а.в) нинг Макка шаҳридан Мадина шаҳрига кўчиб ўтишидир.\nҲозирги кунда Юртимизда ислом арконининг барча амалларини бажараман, деган инсонга шароитлар муҳайё.\nДиний таълим оламан, деган ёшларга юртимизда бир қанча мадраса, олий таълим муассасалари очилган. Мусулмонлар муқаддас ҳаж зиёратига бориб, зиммаларидаги фарзни адо этиб келмоқдалар ва умра зиёратига йил давомида боришлик йўлга қўйилди. Бу каби қулайликлардан оқилона фойдаланиш мақсадга мувофиқ бўлади. Жиҳод сўзи луғатда бор имкониятини ишга солмоқ, ҳаракат қилмоқ, деган маънони англатади. Демак, ҳар бир касб эгаси ўз иши учун бор имкониятини ишга солиб, виждонан тўғри ва ҳалол ишласа, ўз касбида жиҳод қилган бўлади. Муқаддас ислом динимизда бегуноҳ инсонларнинг қонини тўкиш, бузғунчилик қилиш энг катта гуноҳ саналади.\nДоимо жаҳонда нималар бўлаётганидан хабардор бўлиш, чет давлатларда ишлаётган фарзандларимизнинг ёмон йўлларга кириб кетишининг олдини олиш – биз, катталарнинг бурчимиздир.\nОлдинги Фарзандларимизга эътибор\nКейинги Ҳарбийлар-ёшлар даврасида


- Июнь 20, 2016\nРўзадорлиги эсида йўқ кишининг овқатланаётганини кўриб қолган одам қарайди – агар унинг кечгача рўзасини бемалол тута олишига кўзи етса, рўзани эслатади. Акс ҳолда макруҳ иш қилган бўлади. Борди-ю, у кекса одам бўлиб, чамасида кечгача рўзасини етказа олмайдиган бўлса, рўзани эслатмаслиги жоиз.\nБировнинг мажбур қилиши сабабли ёки рўзалиги эсида бўла туриб, эҳтиётсизлик билан (хатаан) рўзасини очиб қўйса, қазонинг ўзи вожиб, каффорат лозим эмас.\n«Оламгирия», «Қозихон», «Мухтасар»\nЭҳтиётсизлик деганда, масалан, таҳорат ёки ғусл қилаётганда томоғидан сув ўтиб кетиши каби ҳолатлар тушунилади. Агар рўзадорлиги эсида йўқ бўлса, рўзаси очилмайди.\nОдатда ейилмайдиган – тош, тупроқ, данак, пахта, ҳашак, қоғоз каби нарсаларни ютиб юборса, рўзаси очилади. Лекин каффоратсиз, фақат қазосини тутиб беради.\nТишлари орасида қолган таом қолдиқларини ютса, улар нухатдан катта бўлмаса, рўзаси очилмайди. Аммо оғзидан ташқарига чиқариб, сўнгра қайта оғзига солиб ютса, нухатдан кичик бўлса ҳам рўзаси очилади. Каффорат вожиб бўлиш-бўлмаслигида ихтилофли фатволар мавжуд. Вожиб бўлмаслигига Абуллайс Самарқандий (р.ҳ.)дан ривоят бор.\n20000 марта ўқилди\nДругие материалы в этой категории: « Аёллар рўзасига оид фатволар\tРўзага оид масалалар - 6 »


Покистонда вертолёт ҳалокатида 7 киши, жумладан Филиппин ва Норвегия элчилари ҳалок бўлди\n08 май 2021, Тошкент вақти: 12:52\nПокистонда вертолёт қулаши оқибатида камида етти киши, жумладан икки нафар дипломат нобуд бўлди. Покистон шимолидаги Гилгит-Балдистон вилоятида 8 май куни рўй берган ҳалокат қурбонлари орасида Филиппин ва Норвегия элчилари ҳамда Малайзия ва Индонезия элчиларининг рафиқалари борлигини Озодликнинг Покистон хизматига армия матбуот вакили тасдиқлади. Генерал-майор Асим Бажванинг айтишича, ҳалок бўлганлар орасида вертолётнинг икки пилоти ҳам бор.\nҲалокатда Польша ва Ҳолландия элчилари ва яна ўнга яқин одам жароҳатлангани айтилмоқда.\nПокистондаги Толибон ҳаракати матбуот вакили Муҳаммад Хуросоний Озодликнинг Покистон хизматига юборган имейлида ҳалокат учун масъулиятни ўз зиммасига олиб, ветолёт уриб туширилганини иддао қилди. Имейл мактубида айтилишича, ҳужум Покистон Бош вазири Навоз Шарифни олиб кетаётган вертолётни нишонга олиши керак бўлган.\nҲалокатга учраган МИ-17 вертолёти ғарб дипломатларини олиб кетаётган уч вертолётнинг бири бўлган. Улар бош вазир Шариф иштирокидаги маросимга кетаётган бўлган. Қолган икки вертолёт манзилга етиб борди.


Халқ таълими вазирлиги Британия Кенгаши билан...\nХалқ таълими вазирлиги ва Британия Кенгашининг Ўзбекистондаги ваколатхонаси мактабларда инглиз тили ўқитилишини ислоҳ қилиш лойиҳаси Future English («Келажакдаги инглиз тили») доирасида ҳамкорлик қилади.\n2019 йилнинг 15 август куни Ўзбекистон Республикаси халқ таълими вазири Шерзод Шерматов ва Британия Кенгашининг Ўзбекистондаги ваколатхонаси директори Рейчел Айленд инглиз тили ўқитилишини ислоҳ қилишга қаратилган ҳаракатлар режаси тўғрисидаги келишув хатини имзолади.\nМазкур лойиҳа доирасида Ўзбекистонда Aptis for Teens тести асосида 9-10-синф ўқувчиларининг инглиз тили бўйича билимлари баҳоланади. Лойиҳага камида 150 та маҳаллий мактаблар жалб этилиши кутилмоқда. Олинган маълумотлар асосида ҳисобот тайёрланади ва унинг асосида режалар белгиланиб олинади.\nтаълим инглиз тили


«Ўзстандарт» «Ҳалол» стандарти бўйича сертификатлашни жорий этмоқда | NORMA.UZ\n«Ўзстандарт» «Ҳалол» стандарти бўйича сертификатлашни жорий этмоқда\n«Ўзстандарт» агентлиги «Ҳалол» озиқ-овқат маҳсулотлари бўйича умумий қўлланма O’z DSt 3286:2018 давлат стандартини амалга киритди. Яқин кунларда Маҳсулотни сертификатлаш бўйича органлар учун тегишли Қўлланма чиқарилади.\n«Ҳалол» стандартлари маҳсулотларни ишлаб чиқариш, сақлаш, ташиш, сотиш ва маркировка қилиш жараёнларига Ислом қонунларига биноан талабларни белгилайди.\nСтандартларнинг жорий этилиши мамлакатимиз ишлаб чиқарувчиларига маҳсулотларни сотиш бозорини кенгайтириш ҳамда зиёрат туризмини ривожлантиришга ёрдам беради.\nМазкур ишлар Халқаро стандартларни жорий этиш ва кейинчалик уларни республикада қўллаш дастурига мувофиқ амалга оширилмоқда.


АҚШ диверсантлар тайёрлаб, Сурия ичига ташламоқда\n07:49 29 Октябр 2020\n18:59 29.07.2019 (Янгиланган 19:23 29.07.2019) Ҳавола олиш\nАҚШ ҳарбийлари Сурия-Ироқ чегарасида 2700 нафар араб миллатига мансуб диверсант-жангариларни тайёрламоқда.\nАҚШ ҳарбийлари Суриянинг ва Ироқ билан чегарадош бўлган Эт-Танф шаҳри яқинида, янги жангари гуруҳларини тайёрламоқда, деди Россия Бош штаби Оператив бошқариш қўмондони Сергей Рудской.\nТунги ҳужум: Сурия навбатдаги ракета зарбаларини қайтарди\nХусусан, Эт-Танф атрофида 55 км бўлган ҳудуд чегарасида АҚШ инструкторлари “Маговир ас-Саура” номли йирик жанговар тўда ва яна бир неча кичик жанговар гуруҳлар тайёрламоқда.\n“Араб авлодлари армияси” деб номланган ушбу террорчи гуруҳлар 2700 кишини ташкил қилади. Эт-Танфда тайёргарликдан ўтган жангариларнинг бир қисми АҚШ ҳарбийлари томонидан Евфрат ортига ташланмоқда.\nЭнг яхши тайёргарлик кўрган жангарилар эса Сурия ҳукумати қўшинлари қўл остида бўлган ҳудудларга юборилмоқда. Уларнинг асосий вазифаси қўпрувчилик ҳаракатлари билан шуғулланиш, нефть ва газ объектларини йўқ қилиш ва ҳукумат кучларига қарши терактлар амалга оширишдир.\nАна шундай гуруҳлар Эс-Сувайда, Пальмира ва Абу-Камал аҳоли пунктларида аниқланган.\nОхирги янгиланиш: 17:42 28.10.2020\nАҚШда бўлажак президент сайловлари олдидан “ҳиссиётлар жунбушга келган” бир пайтда экспертлар ким АҚШнинг 46-президенти бўлишини башорат қилишмоқда. Ҳайвонлар ҳам бундан мустасно эмас.\nОхирги янгиланиш: 13:51 25.10.2020


Бешинчи қаватдан тушиб кетган бола тирик қолди (видео)\nБешинчи қаватдан тушиб кетган бола тирик...\n24.05.2018 23:51 0 105\nХитойнинг Ханчжоу шаҳрида бешинчи қаватдан йиқилиб тушаётган болани кўриб қолган етказув хизмати ҳайдовчилари чойшаб ёрдамида уни тутиб қолишга улгуришди. Бу ҳақда «Segodnya.ua» хабар берган.\nБола аввалига икки қават тепадаги балконга урилган, шовқинни эшитган бир неча ҳайдовчилар уни қутқариш учун югурган. Бола балкондан биринчи қаватдаги дўконни қуёшдан пана қилиб турган матога келиб тушган, кейин эса одамлар тутиб турган чойшабга.\nЙиқилиш оқибатида боланинг оёғи шикастланди, у келиб урилган дўкон сотувчисининг эса қўли чиқди. Уларнинг ҳар иккиси касалхонага етказилган.\nХитой баланддан йиқилиш


Раҳимжон Алижонов. Юракнинг олтин зарралари (2013) | www.ziyouz.uz\nБош саҳифа МатбуотҲозирги давр матбуотиРаҳимжон Алижонов. Юракнинг олтин зарралари (2013)\n(Ёзувчи ва журналист устоз Мирзоҳид Мирзараҳимов таваллудининг 70 йиллигига)\n«Ёзиш ниҳоятда қийин ва масъул иш. Лекин журналист дала — яйловларни яёв кезиб, узун тунлар ширин уйқусидан кечиб ёзаверади. Негаки ёзиб бўлиб ҳориган, эзилган вужудида шундай ҳузур-ҳаловат ҳис этадики, мана шу қийноқ-азоблардан кейин келадиган ширин туйғуга ҳудди гиёҳвандлардай ўрганиб қолади.»\nҲар бир инсон ҳаётга қандайдир бир вазифани бажариш учун келади. У ўша вазифа учун яратилган. Ҳар ким ўз вазифасини бажариб, ниҳоялаганда эса унинг умри якунига етган бўлади. Юқоридаги сўзлар моҳир журналист, бетакрор ёзувчи устоз Мирзоҳид Мирзараҳимов қаламига мансуб. Мирзоҳид Мирзараҳимов ёзиш учун туғилган, яратиганлардан эди. Юқоридаги ва қуйида келтириладиган сўзларимиз ёзувчининг ўлимидан атиги олти ой аввал ёзиб қолдирган сўзлардир.\nБетакрор қаламкаш Мирзоҳид Мирзараҳимовни ўшликлар чуқур ҳурмат қилишади. У инсонни содиқ дўст, камтар устоз, фидоий ҳамкасб сифатида тез-тез эсга олиб туришади.\nМирзоҳид Мирзараҳимов 1943 йилнинг 16 сентябрида Ўш вилояти Қорасув туманидаги Наримон қишлоғида деҳқон оиласида таваллуд топган. 1960 йилда мактабни тамомлаб, Бишкекдан Ўшга кўчиб келган «Қирғизистон ҳақиқати» (ҳозирги «Ўш садоси») рўзномасининг илк сонларини чиқишига ўз ҳиссасини қўшган. 1970 йили Тошкент Давлат Университетининг журналистика факультетини тамомлагандан сўнг масъул котиб лавозимида фаолият юрита бошлаган.\nЖурналист сифатида фаолияти кўп бора тақдирланган. 1969 йилдан буён СССР журналистлар уюшмаси аъзоси, «Шавкатли меҳнати учун» медали ва шунингдек кўплаб «фахрий ёрлиқлар» билан мукофотланган. 1976 ва 1985 йиллари йилнинг энг яхши журналисти жумҳурият конкурсида ғолиб чиққан ва номи «Шуҳрат китоби»га ёзилган.\nМирзоҳид Мирзараҳимов ёзувчи сифатида ҳам самарали меҳнатлар қилган. Ёзувчининг илк ҳикояси «Висол» «Шарқ юлдузи» журналида 1965 йили чоп этилган. Шундай қилиб бирин-кетин ҳикоялари ёруғ кўра бошлаб, 1974 йили «Ёш гвардия» нашриётида «Ойдин тунлар» номли илк китоби дунёга келди. Минглаган китобхонлар қалбидан жой олган китобдан сўнг таниқли ёзувчи Ўткир Ҳошимовдан ҳам хат келди.\nИзланишлар ва тинимсиз меғнатлар ортидан ёруғ кўрган кейинги «Оқ булутлар» (1977й) китоби ҳақида ёзувчининг ўзи шундай хотирлайди:\n«… ўша беғубор болалигим ўтган дала, сой бўйларини қўмсаш янада кучайди. Энди соддадил, уятчан, опамдай меҳрибон, меҳнаткаш дала қизлари кўпроқ хаёлимни тортди. Ниҳоятда ҳурмат ва эҳтиром билан, эҳтиёткорлик ва меҳр билан худди ўзимнинг опам ёки синглим қатори уларни таърифлашга ҳаракат қилдим. Ҳеч қачон кўрмаган, танимаган филология фанлари доктори, адабиётшунос Маҳкам Маҳмудовдан совға-китоб келди. Китобда шундай дастхат бор бор: «Умримизнинг бошланишида руҳимизни арши-аълога кўтарган маънавий бойликларимизни йўқолишдан асрашга интилган дўстларимдан энг яхшиси Мирзоҳидга!». Танимаган ҳолда китобларим орқали шундай улуғ одамларга энг яхши дўст бўлганимдан қанот чиқариб осмонларда учдим.»\nБундан кейин «Нурли занжир» (1983 й), «Нурафшон олам» (1985 й) китоблари босмадан чиқди. Турли хил тўплам, альманахларда ҳикоя ва қиссалари ўрин олди. Қирғиз адабиётидан ҳам таржималар қилиб, таржимачилик соҳасида ҳам олдинлади. Шунингдек асарлари қирғиз тилидан ҳам янграй бошлади.\n1981 йили Бобур номли Ўш Академик драма театрида «Кичкина деманг бизни…» драматик асари саҳналаштирилди. Буюк мутафаккир бобомиз ҳазрат Алишер Навоийнинг 550 йиллиги ва шунга ўхшаш кўплаб тадбирларга жонбозлик кўрсатиб, бош-қош бўлди. 1971-1991 йиллар оралиғида Қирғизистон жанубидаги ёш ижодкорларни бирлаштирган «Илҳом» адбий тўгарагига раҳбарлик қилди.\nМирзоҳид Мирзараҳимов ҳар сафар қўлига қалам олганда юрак амрига қулоқ тутарди, чунки:\n«Кимга қанда-ю мен бировларнинг топшириғи ёки тирикчилиги учун эмас, мана шу ёзиш машаққатидан кейин келадиган ҳузур ва ифтихор учун, кўнгилдаги гапларни одамларга баралла айтиш имкониятига эга бўлганимдан фахрланиш туйғусидан маст бўлиб ўттиз йилдан ортиқ муттасил ёздим.»\nМирзоҳид Мирзараҳимов бугун «Илҳом» адабий тўгаригада ҳам кўп бора эсланади. Гарчи орамизда йўқ бўлса ҳам биз ёшларнинг хаёлида қайтадан салобатли бир устоз гавдаланиб туради. Мен ҳам мухлис қатори ёзувчининг қисса ва ҳикоялари билан танишган бўлсам ҳам нақадар самимий тилда ёзилганлиги ва бундай ёзишлик осон эмаслигини ҳам ҳис қиламан. Ёзувчининг вафотидан кейин «Тонги шабада» ҳамда «Соғинч» китоблари ёруғ кўрди. У китоблар бугун бизга биз кўрмаган, биз билмаган ёзувчини таништириб беради. Ўйлайманки келажак авлод мухлислари ҳали Мирзоҳид Мирзараҳимовни кутиб туришибди, у инсоннинг ёзган асарларига ҳали муштоқлик ҳис қилишади.\nУстоз эса ўзининг қолдирган буюк йўлидан кўнгли тўқ…\n«Бугун орқамга қараб, ўз-ўзимдан суюнаман. Бу севинч ва кўнгил хотиржамлиги шундаки, ҳеч қачон, ҳеч бир шароитда манфаатимни кўзлашдан, таъмагирликдан ҳазар қилдим. Кимнинг аравасига тушсанг ўшанинг ашуласини айтасан деган гап бор. Худога минг қатла шукурки, яёв юрсам юрдим, аммо шу пайтгача бировнинг аравасига мингашмадим, ўзимнинг сўқмоғимдан ўз қўшиғимни баралла айтиб келдим.»\nБиз шогирдлар эса «Охиратингиз обод бўлсин, Устоз!» деб қоламиз.\n← Аввалги Аввалги Раҳимжон Алижонов. Юрак билан сафар (2013)\nКейинги → Кейинги: Муҳаммад Шариф. Ҳадик (ҳикоя)


Ўзбекистон U-19 терма жамоаси ОЧ саралашида иштирок этиш учун Тожикистонга жўнаб кетди\n31 октябрь, 2017, 08:28\nШу йилнинг 31 октябрь – 8 ноябрь кунлари Тожикистоннинг Ҳисор шаҳрида U-19 Осиё чемпионатига саралаш босқичи “B” гуруҳи ўйинлари бўлиб ўтади. Александр Мочинов бош мураббийлигидаги Ўзбекистон ёшлар термаси жамоаси ОЧ саралаш босқичида иштирок этиш учун бугун, 31 октябрь куни эрталаб Тожикистонга учиб кетди.\nМазкур гуруҳда Ўзбекистон U-19 термаси Осиё чемпионати йўлланмаси учун мезбон Тожикистон, Бангладеш, Шри-Ланка ва Мальдив оролларига қарши баҳс юритади.\nЎзбекистон ёшлар терма жамоаси Осиё чемпионати саралаш босқичига тайёргарлик доирасида БАА, Сербия, Грузия, Беларус, Арманистон, Қатар мамлакатларида, шунингдек, Тошкент шаҳрида ўқув-машғулотлар йиғинини ўтказди.\nЙиғин доирасида бир қатор ўртоқлик ўйинлари ташкил этилди. Қуйида мазкур ўртоқлик учрашувлари натижалари билан танишинг:\n08.03.2017 БАА U-19 – Ўзбекистон U-19 – 0:2\n10.03.2017 БАА U-19 – Ўзбекистон U-19 – 2:1\n18.04.2017 Сербия U-19 – Ўзбекистон U-19 – 2:0\n20.04.2017 Сербия U-19 – Ўзбекистон U-19 – 2:2\n02.05.2017 Грузия U-19 – Ўзбекистон U-19 – 4:2\n02.05.2017 Грузия U-19 – Ўзбекистон U-19 – 1:4\n17.06.2017 Беларус U-19 – Ўзбекистон U-19 – 3:1\n19.06.2017 Беларус U-19 – Ўзбекистон U-19 – 0:4\n07.08.2017 Арманистон U-19 – Ўзбекистон U-19 – 0:1\n09.08.2017 Арманистон U-19 – Ўзбекистон U-19 – 4:1\n20.10.2017 Қатар U-19 – Ўзбекистон U-19 – 2:4\n23.10.2017 Ўзбекистон U-19 – БАА U-19 – 1:0\n25.10.2017 Ўзбекистон U-19 – БАА U-19 – 4:1\nЙил давомида ўтказилган ўқув-машғулотлар ва кўриклардан кейин Александр Мочинов Осиё чемпионати саралашига 22 нафар футболчини жалб қилди.\nҲимоячилар: Иброҳим Йўлдошев (“Пахтакор”), Абубакир Мўйдинов (“Бунёдкор”), Нодир Куйбаков (“Сўғдиёна”), Жасур Раҳимов (“Пахтакор”), Жасурбек Эшмаматов (“Пахтакор”), Дилшод Саидов (“Насаф”);\nЯрим ҳимоячилар: Асадбек Собиржонов (“Пахтакор”), Расул Йўлдошев (“Бунёдкор”), Акмал Мозговой (“Насаф”), Бобуржон Асқаров (“Пахтакор”), Аббос Жумақулов (“Цементчи”), Алишер Салимов (“НБУ-Осиё”), Шоҳрухбек Абдураҳмонов (“НБУ–Осиё”), Ҳасан Йўлдошев (“Бунёдкор”), Афзал Холмуҳаммедов (“Бунёдкор”), Сухроб Иззатов (“Бунёдкор”);\nҲужумчилар: Санжар Зокиров (“Цементчи), Ислом Кенжабоев (“Насаф”), Жаҳонгир Абдусаломов (“Бунёдкор”).\nЎзбекистон ёшлар терма жамоаси бош мураббийи Александр Мочинов Тожикистон сафари олдидан ўз фикрлари билан ўртоқлашди.\n“Йил давомида сифатили ўқув-машғулотлар йиғинини ўтказиб, бир қатор ўртоқлик ўйинларида майдонга тушдик”, – деди Александр Мочинов ЎФФ матбуот хизматига. Тайёргарлик жараёни яхши ўтди. “Футболчиларни синовдан ўтказдик ва терма жамоага муносибларини саралаб олдик. Саралаш босқичидаги ҳар бир ўйинга жиддий муносабатда бўлиб, ғалаба қозонишни ва Ўзбекистонга Осиё чемпионати йўлланмаси билан қайтишни мақсад қилганмиз”\nАлександр Мочинов шогирдлари мусобақадаги илк учрашувини 2 ноябрь куни Шри-Ланкага қарши ўйин билан бошлайди. Қуйида мусобақа тақвими билан танишиш мумкин.\n31 октябрь – 8 ноябрь\n31 октябрь, сешанба\n14:00 Мальдив ороллари – Шри-Ланка\n17:00 Бангладеш – Тожикистон\n2 ноябрь, пайшанба\n12:00 Шри-Ланка – Ўзбекистон\n15:00 Мальдив ороллари – Бангладеш\n12:00 Ўзбекистон – Мальдив ороллари\n15:00 Тожикистон – Шри-Ланка\n6 ноябрь, душанба\n14:00 Бангладеш – Ўзбекистон\n17:00 Тожикистон – Мальдив ороллари\n8 ноябрь, чоршанба\n17:00 Ўзбекистон – Тожикистон\nИзоҳ: Учрашув соатлари Тошкент вақти билан кўрсатилган.\nМаълумот учун, U-19 Осиё чемпионатига мезбон Индонезиядан ташқари саралашнинг гуруҳ босқичида биринчи ўринни эгаллаган 10 жамоа ҳамда иккинчи ўринни эгаллаган энг яхши 5 жамоа йўл олади. U-19 ОЧ финал босқичи 2018 йилнинг 18 октябрь – 4 ноябрь кунлари бўлиб ўтади.


ЎзА - ФАКТ: шакар биржага 5780 сўмдан узлуксиз етказиб берилмоқда\n07.10.2020 Чоп этиш версияси\nШу кунларда ижтимоий тармоқларда шакар нархининг кўтарилганлиги борасида шов-шувлар кўпайган. Бозорларда шакар нархи бироз кўтарилгани рост. Аммо буни дастак қилиб ваҳима кўтариш шарт эмас.\nХолисона айтиш керакки, шакар нархи кўтарилишининг юртимиздаги мавжуд иккита шакар заводлари билан боғлиқлик жойи йўқ. Тўғри, иккита шакар заводимиз ҳам ишлаб чиқаришни вақтинчага тўхтатиб турибди.\nАммо Ўзбекистондаги бозорларни импорт шакарлар эгаллаб олгани боис «Ангрен шакар» МЧЖ ва «Хоразм шакар» МЧЖ омборларини маҳсулотга тўлдириб қўйган эди. Ҳаттоки, мавжуд омборхоналар тўлиб бўлгани учун қўшимча омборхоналар ҳам қурилди.\nБозорлардаги шакар нархларининг ўйнаши эса албатта импорт шакарларнинг бозорларимизни эгаллагани билан боғлиқ. Бозор қонун-қоидалари ва тадбиркорларнинг манфаатлари таъсири ўлароқ нархлар кўтарилганлигини инкор этиб бўлмайди.\nМаълумки, жорий йилнинг 3 апрель куни Президентимиз «Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида»ги фармонни имзолаган эди. Унда бир қатор озиқ-овқат маҳсулотларига 2020 йил 31 декабрга қадар Ўзбекистонга олиб киришда божхона божи ва акциз солиғининг ноль ставкалари белгиланган.\nФармонда имтиёзлар берилган озиқ-овқатлар рўйхатида тайёр шакар ҳам киритилган. Импорт шакарга барча имтиёзларнинг қўш-қўллаб топширилиши маҳаллий ишлаб чиқарувчиларимизни бозордан осонгина сиқиб чиқаришга кўмак бўлди.\nБизнеснинг ёзилмаган қоидаларига асосан ғолибларда шафқат бўлмайди. Айниқса ўзга бир давлатнинг маҳсулоти бошқа бир давлат бозорини эгаллаганда. Ушбу қоидага асосан, Ўзбекистон бозорларини эгаллаган импорт шакар ҳам хавотир билан кутган натижамизни бердики, бугун нрх-навони хоҳлагандек ўйнатмоқда.\nМаҳаллий ишлаб чиқарувчиларимизга келсак, нархни ўз хоҳиши бўйича кўтара олмайди. Бунга ҳаққи ҳам йўқ, албатта. Инкор этиб бўлмайдиган факт шуки, мавжуд иккита шакар заводларимиз тайёр маҳсулотларни биржага 5780 сўмдан керагича етказиб бермоқда. Савдонинг давоми ва нарх-навонинг кейинги тақдири баржанинг ўзига қолмоқда.\nШу кунларда аҳолида шакар васвасасини атайин вужудга келтирувчилар ҳам айни мавсумда ўз миссияларини бажаришга киришган. Аммо Ўзбекистонда шакар танқислиги бўлмайди. Чунки бунга асос бор. Яъни «Ангрен шакар» ва «Хоразм шакар» омборларда тўпланган 40 минг тонна захира мавсумда етиб ортади.\nАтрофимиздаги қўшни давлатлардан фарқли ўлароқ, бизда иккита шакар заводимиз аҳоли хизматига шай. Айни кунда ишлаб чиқаришни вақтинчага тўхтатган бўлса ҳам ходимларини бир амаллаб, зиёнига бўлсада ушлаб турибди.\n«Ангрен шакар» ва «Хоразм шакар» хом-ашё етказиб берувчи хорижий ҳамкорлар билан шартномалар тузиш йўлларини қидиришмоқда. Чет эллик хом-ашё етказиб берувчиларнинг талаби эса битта. Яъни ички бозорларимиздаги импорт шакар билан рақобат қила олиш кафолати.\nУларнинг бу талабида асос бор, албатта. Импортёрлар билан рақобат қилиш учун маҳаллий ишлаб чиқарувчиларимизга ҳам импортёрлардаги каби ҚҚС ва акциз солиғи бўйича имтиёзлар керак. Шундагина адолатли ва соғлом рақобат вужудга келади.\nҲаётий ҳақиқатни тан олиб айтиш керакки, халқимизни арзон ва сифатли маҳсулот билан таъминлашни фақат маҳаллий ишлаб чиқарувчилар ўйлаши мумкин, ўзга бир давлатнинг шафқатсиз бизнес одамлари эмас.


Эмери Неймар ва Кавани можаросига муносабат билдирди\n11:37 / 18.09.2017\n«ПСЖ» бош мураббийи Унаи Эмери «Лион»га қарши учрашувда (2:0) ғалабадан сўнг ўйиннинг 79-дақиқасида содир бўлган воқеага ўз муносабатини билдириб ўтди.\nЭслатиб ўтамиз, ўша дақиқа ҳакам «Лион» дарвозаси томон ўн бир метрлик жарима зарбаси белгилаганди. Пенальтини Неймар тепмоқчи бўлган, аммо Эдинсон Кавани бунга йўл қўймасдан нуқтадан зарбани ўзи амалга ошириб хатога йўл қўйганди.\n«Битта жамоа бир неча пенальти тепувчилар бўлиши лозим. Улардан бири — Кавани, бошқа бири — Неймар. Футболчилар ўйин вақтида ким тепишини ўзлари келишиб олиши керак.\nКелгусида бу масалани жамоа ичида ҳал қилиб оламиз, аммо ўйлашимча, уларнинг иккиси ҳам «нуқта»дан яхши зарбалар бера олишади. Улар бу ишни навбати билан амалга оширишларини истаган бўлардим. Агар улар бу борада келиша олишмаса якуний қарорни мен чиқараман. Бу биз учун муаммо бўлишини истамайман», — деган Эмери.


Ўзбекистон 2030 йилгача оналар ўлими ва маиший зўравонликни буткул йўқотишни зиммасига олди » Muzlik.uz - O‘zbekiston yangiliklari\nЖаҳон мамлакатлари етакчилари олди олиниши мумкин бўлган оналар ўлими, гендер нотенглиги ва маиший зўравонликни 2030 йилга қадар батамом тугатиш мажбуриятини зиммасига олди.Ўзбекистон ҳукумати ҳам ушбу мажбуриятларни белгиланган муддатда бажаришга аҳд қилган, дея хабар қилди «Газета.uz» мухбири. 12−14 ноябрь кунлари Найроби шаҳрида бўлиб ўтиши режалаштирилган Аҳоли ва Ривожланиш анжумани 25 йиллиги йиғилиши иштирок этиш учун 100дан ортиқ давлатдан 6000 мингга яқин иштирокчи Кения давлатига етиб келган. Ўзбекистон Сенатининг қўмита раиси Зайниддин Низомхўжаев бошчилигидаги мамлакат делегацияси таркибида Ўзбекистоннинг Мисрдаги элчиси Ойбек Усмонов, Сенат Халқаро бўлими бошлиғи Афзал Ортиқов, Фуқаролик ташаббусларини қўллаб-қувватлаш маркази раҳбари Диловар Қобулова ҳамда БМТ Аҳолишунослик жамғармасининг (UNFPA) Ўзбекистондаги ваколатхонаси вакиллари Найроби саммитида иштирок этишмоқда. «Қоҳира анжуманида аёллар ва қизларга эътибор қаратиш глобал ривожланиш кафолатларидан бири сифатида тан олинганди. Бу йўналишда кўп ишларга қўл урилди. Аммо эришилмаган натижа ва марралар бизни кутмоқда. Тугалланмаган ишларни якунлаш, кучли ирода кўрсатиш вақти келди», деди UNFPA ижрочи директори Наталиа Канем саммит очилиш маросимида. "Газета.uz"да реклама 1994 йили 179та давлат вакиллари аёллар саломатлиги, гендер тенглиги ва жинсий саводхонлик, ижтимоий имкониятлардан тенг фойдаланиш каби масалаларда ягона қарорга келганди. Орадан 24 йил ўтиб, жаҳон мамлакатлари ушбу қарорни сиёсий даражада қўллаб- қувватлашга келишиб олган. Найроби саммитида халқлар кўзланган мақсадга эришиш учун сиёсий ирода ва молиявий кўмакни ошириш масалаларига батафсил тўхталиб ўтади. UNFPA маълумотига кўра, ўтган 25 йилда оналар ва болалар ўлими сезиларли даражада камайди ҳамда сифатли контрацептик хизматлардан фойдаланиш имконияти ошди. Шунга қарамай, тақдим этилаётган имкониятлар Ер юзидаги барча оилалар учун тенг тақсимланмаган. Ҳар куни 800 нафарга яқин ҳомиладор аёл ва болалар турли сабаблар билан вафот этмоқда, 232 миллион аёл ҳомиладорликнинг олдини олишга ҳаракат қилади, аммо замонавий контрацептик хизматлардан фойдалана олмайди. Уларга кўмак бериш учун 68,5 миллиард доллар ажратилиши кўзда тутилган. 2030 йилга қадар эришилиш кутилаётган натижалардан бири — қизларнинг таълим олиш давомийлиги сақлаш ва эрта турмуш ҳолатларини камайтириш. Ушбу мақсадни амалга ошириш учун 35 миллиард доллар талаб этилади. Саммитнинг биринчи ишчи кунида Ўзбекистон делегацияси UNFPA ижрочи директори ўринбосари Дереже Вордофе билан учрашди. Делегация раҳбари сенатор Низомхўжаев аҳоли саломатлиги, ижитимоий ривожланиш ва маиший зўравонликка қарши кураш, гендер тенглигини таъминлаш бўйича давлат сиёсатини жаноб Вордофега етказди. Шу билан бирга, UNFPA ижрочи директори ўринбосари Президент Шавкат Мирзиёев сиёсати, қабул қилинган Ҳаракатлар стратегияси ва шу кунгача эришилган натижаларга юксак баҳо берди.\n2030 йилгача Ўзбекистонда ўта қашшоқликни тугатиш режалаштирилмоқда\nЎзбекистонда ЮНФПА ваколатхонасининг янги раҳбари иш бошлади\nЎзбекистон делегацияси БМТ саммитида иштирок этади


Божхоначилар фаолиятини ёритишда матбуотнинг ўрни муҳим\nБожхоначилар фаолиятини ёритишда матбуотнинг ...\nБугунги кунда матбуот ҳаётимизнинг барча жабҳаларини кенг қамраб олмоқда. Бу қамровни биз ҳар қадамда кўриб, ҳис этиб турибмиз.\nСамарқанд вилояти божхона бошқармаси шахсий таркиби иштирокида ўтказилган давра суҳбати “Интернет сайтлари, ижтимоий тармоқлар ва бошқа оммавий ахборот воситаларида божхона соҳаси фаолиятини ёритиш истиқболлари” мавзусида бўлиб ўтди.\nУнда “Kun.uz” онлайн нашри махсус мухбири Шуҳрат Шокиржонов, “Зарафшон” газетаси ва “Zarnews.uz” веб-сайти мухбири Анвар Мустафоқуловлар ўз маърузалари билан иштирок этишди.\nТадбирни бошқарма Жамоатчилик ва оммавий ахборот воситалари билан алоқалар гуруҳи инспектори Ғ.Сатторов олиб бориб, йиғилганларга бу йўналишда амалга оширилган ишлар ҳақида маълумот берди.\nТаъкидланганидек, кейинги даврда соҳавий идоралар, давлат ва бошқарув органлари таркибида Ахборот хизмати, жамоатчилик ва оммавий ахборот воситалари билан алоқалар йўналишининг ташкил этилиши бу борада янги қадам сифатида баҳоланади.\nБожхона тизимида бу йўналишнинг ташкил этилиши аҳоли ва божхона тизими ўртасида ўзига хос кўприк вазифасини бажариб келмоқда. Тезкор ва шиддаткор жамиятимизда кун сайин ўзгаришлар кўпайиб бормоқда. Табиийки, бундай ўзгаришлар божхона тизимида ҳам содир бўляпти. Ўзгаришлардан аҳолини ўз вақтида огоҳ этиш, бу ҳақдаги янгиликлар билан таништириш, бевосита божхона сиёсати ташвиқотини оммавий ахборот воситалари орқали кенг йўлга қўйишда ушбу йўналишнинг ўрни каттадир. Жойларда ўтказилаётган турли хил тадбирлар, учрашувлар бевосита божхона тизими ташвиқотига хизмат қилаётганлигини таъкидлаш жоиз.\nАйни пайтда Самарқанд вилоят божхона бошқармаси божхона соҳасида тадбиркорлар учун берилаётган имтиёзлардан хабардор этиш, ҳуқуқбузарлик ҳолатларини олдини олиш мақсадида аҳолини ҳуқуқий саводхонлигини ошириш, иқтисодиётимиз хавфсизлигини таъминлашдек муҳим ва долзарб вазифа зиммамизга юкланган. Бу борада бошқарма раҳбарияти бошчилигида бўлим ва гуруҳлар ҳамда божхона постларида хизмат қилаётган божхоначилар олдиларига қўйилган вазифаларни ўз вақтида бажариб келишмоқда.\nБошқарма томонидан амалга оширилаётган ишлар барча турдаги ахборот воситалари орқали мунтазам равишда ёритиб борилмоқда. Бу борада оммавий ахборот воситалари, хусусан, “Солиқ ва божхона хабарлари”, “Зарафшон”, “Овози Самарқанд”, “Самаркандский вестник”, “Адолат сари”, “Самарқанд”, “Баҳс” каби ўнлаб газеталар билан изчил ижодий алоқа йўлга қўйилган.\nЖорий йилнинг ўтган даври мобайнида вилоят божхона бошқармаси Жамоатчилик ва оммавий ахборот воситалари билан алоқалар гуруҳи томонидан соҳага оид марказий ва маҳаллий оммавий ахборот воситалари орқали жами 654 маротаба чиқишлар қилинган.\nТадбирда божхоначилар соҳа ходимларига ўзларини қизиқтирган саволларини беришиб, аниқ жавоблар олишди.\nКелажакда божхона тизимида бўлаётган ислоҳотлар, янгиликлар ва тезкор хабарларни ОАВлари ва расмий веб-сайтлар орқали ёритиб боришда журналистлар билан ижодий ҳамкорликни давом эттиришга келишиб олинди.


Конституция куни кенг нишонланди | Toyloq.uz\nШу кунларда барчамиз тинч ва фаровон ҳаётимизнинг муҳим кафолати ҳамда мустаҳкам ҳуқуқий пойдевори бўлган Бош қомусимиз – Ўзбекистон Республикаси Конституцияси қабул қилинганлигининг йигирма саккиз йиллигини кўтаринки кайфият билан нишонламоқдамиз.\nҲар қандай давлатнинг юзи, обрў - эътибори унинг Конституцияси билан белгиланади. Зотан, Конституция давлатни давлат, миллатни миллат сифатида дунёга танитадиган бош Қонундир. Уни ишлаб чиқишда шахсан Биринчи Президентимиз Ислом Абдуғаниевич Каримов раҳбарлик қилган бўлсалар, муҳокама этишда, бутун халқимиз иштирок этди.\nБугун Тойлоқ туман ҳокимлигида Ўзбекистон Республикаси Конституцияси қабул қилинганининг 28 йиллиги муносабати билан ташкил этилган байрам тадбирида айнан юқоридаги фикрлар таъкидлаб ўтилди.\nЎзбекистон Республикаси Давлат мадҳияси билан бошланган байрам тадбирини туман ҳокими Б. Бабоназаров очиб берди. Туман раҳбари йиғилганларни байрам билан қутлар экан, ўтган давр мобайнида халқимиз сиёсий-ҳуқуқий тафаккури, ақл-заковатининг кўзгуси бўлмиш Конституциямизнинг ҳаётий негизи нақадар мустаҳкам эканлигига, у халқаро талабларга ҳар томонлама мос келишини таъкидлади.\nШундан сўнг тадбирнинг маданий қисмига навбат берилди. Унда туман маданият бўлими ходимлари ўзларининг мусиқий дастурлари билан барчага байрамона кайфият улашишди.\nТадбир давомида туманни ижтимоий-иқтисодий ривожлантиришда ўз ҳиссасини қўшган бир гуруҳ фаоллар туман ҳокимининг ташаккурномаси ҳамда эсдалик совғалари билан тақдирланди. Шунингдек, жаҳон миқёсида кенг тарқалиб, глобал муаммога айланган коронавирус пандемияси даврида мардлик ва жасорат намунасини кўрсатган маҳаллалар раисларига “Меҳр-саховат” кўкрак нишони топширилди.\nДата последнего изменения данных09.05.2021


Саломлашиш одоби ҳақида\n1441 йил 14 шаввол | 2020 йил 06 июнь, шанба\n19:16 / 23.11.2018 2633 pdf Ўқиш режими + -\n«Жоним қўлида бўлган Зот ила қасамки, мўмин бўлмагунингизча, жаннатга кирмассиз. Бир-бирингизни яхши кўрмагунча, мўмин бўлмассиз. Сизни агар (амал) қилсангиз, бир-бирингизни яхши кўргизадиган ишга далолат қилайми? Орангизда саломни кенг тарқатинг», дедилар».\nАбу Довуд, Термизий ва Муслим ривоят қилганлар.\nБу ҳадиси шарифда саломлашишнинг улкан аҳамияти баён этилмоқда. Салом бериш билан бошланадиган хайрли ишнинг охири жаннатга кириш билан ниҳояланиши айтилмоқда. Ўзаро бир-бирлари билан саломлашиб юрган кишилар бир-бирларига муҳаббат ҳосил қиладилар. Ўзаро саломлашиб, ўзаро муҳаббатда юрган кишилар эса мўмин бўладилар. Ўзаро саломлашиб, ўзаро муҳаббатда юрган мўминлар эса жаннатга кирадилар. Шунинг ўзидан ҳам саломнинг қанчалар аҳамиятли нарса эканини билиб олсак бўлади.\n«Бир одам Набий соллаллоҳу алайҳи васалламнинг олдиларига келиб:\n«Ассалому алайкум», деди.\nУ зот алик олдилар. (Ҳалиги одам) ўтирди.\nСўнгра Расулуллоҳ соллаллоҳу алайҳи васаллам:\nКейин бошқа бири келиб:\n«Ассалому алайкум ва роҳматуллоҳ», деди.\nСўнгра у зот:\n«Ассалому алайкум ва роҳматуллоҳи ва барокатуҳ», деди.\nШарҳ: Бундан саломни тўлиқ айтган ва аликни тўлиқ қайтарган кишилар савобни тўлиқ олишлари келиб чиқади. Ким салом беришдан тўлиқ савоб олишни истаса, «Ассалому алайкум ва роҳматуллоҳи ва барокатуҳу» деб, тўлиқ салом берсин.\n“Ҳадис ва ҳаёт” китобидан\n16:06 / 23.11.2018 1742\n07:06 / 24.11.2018 2784\n3278 17:05 / 14.10.2017\nБеморликка учраган киши сабрсизлик қилмайди\n. .Жобир розияллоҳу анҳудан ривоят қилинади.Набий соллаллоҳу алайҳи васаллам Умму Соибнинг ҳузурига кирдилар ва.Эй Умму Соиб, сенга нима давоми...\n2722 12:27 / 08.01.2019\nНабий соллаллоҳу алайҳи васалламнинг тўққиз васиятлари (1-қисм)\nАбу Дардодан ривоят қилинади.Расулуллоҳ соллаллоҳу алайҳи васаллам менга тўққиз нарсани васият қилдилар.Аллоҳга ширк келтирма, агар қиймақийма қилиб ташлансанг давоми...\n3968 16:23 / 02.05.2018\nУ зот соллаллоҳу алайҳи васалламнинг душманларига ва мухолифларига муомалалари давоми168. Абдуллоҳ ибн Салом розияллоҳу анҳудан ривоят қилинади.Аллоҳ таборака ва давоми...\n1455 21:10 / 12.04.2019\n1107 19:18 / 23 май\n296 18:32 / 23 май\n37478 11:58 / 10.10.2018\n46994 11:56 / 10.10.2018\n4764 16:57 / 17.05.2019\n6680 22:12 / 29.09.2018


Мадумаров: Акилбек Жапаровнинг оғзидан миллиард чиқади, казинодан унча пул тушмайди - ҚИРҒИЗИСТОН ЯНГИЛИКЛАРИ\nМадумаров: Акилбек Жапаровнинг оғзидан миллиард чиқади, казинодан унча пул тушмайди\nЖогорку Кенешнинг 22-июндаги йиғилишида қимор ўйинларига рухсат берувчи қонун лойиҳаси кўриб чиқилаётганда «Бутун Қирғизистон» фракциясининг лидери Адахан Мадумаров регламент бузилганини айтди. Мадумаров қўлга тегмаган хужжатга овоз беряпмиз деб танқид қилди.\n«Агар сизлар қиморхона очишни хоҳласангиз 3 кун эртароқ ҳаракат қилмайсизларми? Қонун лойиҳасини ҳар бир депутатнинг қўлига бермайсизларми. Ҳозир биз қўлимизда хужжатимиз йўқ ҳолда, нимага овоз берамиз? Биринчи ўқишда қаралган. Иккинчи ўқишда депутатларнинг таклифлари қабул қилинди дейишмоқда. Нимаси қабул қилиниб, нимаси қабул қилинмади? Қаердан ўқияпсизлар? Балки бизга бермай, сизларга бердими? Биз бир нарсани кўриб овоз беришимиз керак», — деди Мадумаров.\nШунингдек, Мадумаров вазирлар маҳкамаси раиси Акилбек Жапаров айтгандай бюджетга миллиардлар тушмайди деди.\n«Ҳеч қачон қиморга яқинлашма, у яхшиликка олиб бормайди. Миллиардларни айтаверади. Акилбек Жапаровнинг оғзидан чиқса-чиқса миллиард чиқади, миллион чиқмайди. У маблағ келмайди. Юқмайдиган пул туфайли балога қолишдан эҳтиёт бўлайлик», — деб огоҳлантирди Мадумаров.\nВазирлар маҳкамасининг раиси Акилбек Жапаров бунгача казино очилса давлат бюджети 2 миллиард сомгача тўлишини айтган.\nУ қонунга кўра, казиноларга фақат чет эллик фуқаролар киришини эслатиб ўтган. Аксинча бўлса, казино жиҳозлари конфискация қилиниб, лицензияси олинишини таъкидлаган.\nБундан ташқари Жапаров казиноларга кирган фуқароларни назорат қилиш учун йўлакка биометрика назоратини ўрнатиш режаланаётганини билдирган.\nҚонун лойиҳаси бешинчи маротаба қўйилганидан кейингина иккинчи ва учинчи ўқишда ўтди. Фақат «Бутун Қирғизистон» партияси депутатлари овоз беришда қатнашмади.\nҚирғизистонда казиноларни очиш\n2021-йили президент Садир Жапаров Қирғизистонда казино очишни таклиф этган. Вазирлар маҳкамаси раиси Акилбек Жапаров ташаббусни қўллаб -қувватлаган.\n2021-йилнинг 27-апрелида президент казиноларни мамлакатнинг барча ҳудудларида очиш ғоясини тавсия этган. Ўша вақтда Жапаров қимор ўйинлари бюджетга «миллиардлаб» даромад олиб келишини таъкидлаб, вазирлар маҳкамаси фақат ҳар бир ўйин столи учун солиқ олмасдан, казино фаолиятини юритиш учун 1- 1,5 млн долларга лицензия сотишига ишонтирган.\nИқтисод ва тижорат вазирлиги «Кўнгил очар ўйинлар иши тўғрисида»ги қонун лойиҳасини ишлаб чиқиб, 28-мартда жамоат муҳокамасига олиб чиққан.\nЛойиҳага кўра, маҳкама казино, тотализатор, букмекер контора ва залларнинг, шунингдек ўйин автоматларининг фаолиятини қайта қонунийлаштиришни кўзлайди.\nИқтисод вазирлиги бу қонун лойиҳасининг «кечиктириб бўлмайдиган» қатори — навбатсиз тартибда дарҳол уч ўқишда кўриб чиқишни таклиф этган.\nАгар қонун лойиҳаси қабул қилинса, Қирғизистон фуқаролари билан шу билан бирга меҳнатга лаёқатсиз ёки 21 ёшгача тўлмаганлар қиморхоналар мижози бўла олмайди.\nВазирлар маҳкамаси бошлиғи Акилбек Жапаров 2001-йилда мамлакат бюджетига казино ва қимор ўйинлари фаолиятидан 630 миллион сом тушганини, бу сафар мазкур миқдор тўрт баробар кўп бўлади деб кутилаётганини айтган.\n20-июнда Жогорку Кенешнинг Бюджет, иқтисод ва фискалдык сиёсати бўйича қўмитаси казинони қонунийлаштириш бўйича қонун лойиҳасини маъқуллаган.\nКазиноларнинг очилишига қарши чиққан депутат Дастан Бекешев қонун лойиҳаси парламентдаги иккинчи ўқишда кўриб чиқилиб, қабул қилинганини айтган. Ҳужжатни қабул қилиш жараёни ёпиқ эшик ортида ўтган.\nАввалги мақолаЖалолобод: Оғир юк ташувчи автомобил билан «Лексус» тўқнашиб, икки киши ҳалок бўлди\nНавбатдаги мақолаҚора-Болтада аёлни шафқатсизларча ўлдиришда гумонланиб турмуш ўртоғи қўлга олинди


Олдин бепул эди, энди чипта сотиб оласиз!\n20 Дек 2018 3422\nГулистонликлар ва Сирдарё вилояти марказига келган меҳмонлар энди истироҳат боғига ва театрлаштирилган томошаларга пул тўлаб киришади.\nЯқинда шаҳар истироҳат боғининг очилиш маросими бўлиб ўтди. Аммо боғ қайта таъмирлангандан сўнг бу ерга келганлар унга кира олишмади, дарвозалар ёпиқ эди.\nБунинг сабаби тез орада маълум бўлди. Гулистон ҳокимияти «Телеграм» канали орқали кириш чиптаси суратини эълон қилди, унда чипта нархи 2 минг сўм экани кўзга ташланади. Истироҳат боғидаги театрлаштирилган Янги йил томошаларига кириш ҳақи ҳам шунча. Унга чипта сотиб олиб кириш мумкинлигини шаҳар маъмурияти ҳам тасдиқлади. Яна расмий ҳужжат кўрсатишди. Унга кўра, шаҳар ҳокими қарори билан «Гулистон шаҳар истироҳат боғи» давлат унитар корхонаси ташкил этилган ва у ўз харажатларини ўзи қоплайди. Шу муносабат билан боғга кириш ҳам пулли бўлди.\nБу ерда прейскурант ҳам мавжуд. Етти ёшгача бўлган болалар ва ветеранлар ҳудудга бепул киришлари мумкин. Етти ёшдан 14 ёшгача бўлган болалар 500 сўм, каттароқлари 1000 сўм пул тўлайди. Бундан келиб чиқадики, Янги йил арчаси томошаларига киришга ҳам, истироҳат боғига киришга ҳам пул тўланади.\nҚўриқчилар тартибнинг сақланишини назорат қилишмоқда. Истироҳат боғи директоридан буни изоҳлаб беришини сўраб келган журналистлар ҳам киритилмаяпти. «Ўзига қўнғироқ қилинг»дан нарига ўтишмайди, аммо раҳбарнинг телефон рақамини ҳеч ким билмайди. Аҳоли эса бу ишнинг олдиндан огоҳлантирилмай қилинганига ҳайрон. Ахир, шу пайтга қадар Янги йил тадбирлари умумхалқ байрами ҳисобланиб, уларга бепул киришга ўрганиб қолишганди.\nМаҳаллий сайт сурати.


Япония Россияга қўшимча санкциялар жорий қилди\n13 апрел 2021, Тошкент вақти: 09:25\nТокио ҳукумати ўз иттифоқдошларига бирдамликни намойиш қилиш мақсадида Россияга қарши янги жазо чоралари қўллашга қарор қилди.\nЯпония Вазирлар кабинети раҳбари Йошиҳиде Суганинг билдиришича¸ қўшимча санкциялар йирик Россия банкларининг Японияда қимматбаҳо қоғозлар билан олди-берди қилишини чеклашни кўзда тутади.\nБу чекловлар Россиядаги Сбербанк¸ Внешэкономбанк, Внешторгбанк, Газпромбанк ва Россельхозбанкка тегишлидир.\nШунингдек¸ Япония Россияга қурол-яроғ ва юқори технологиялар сотишни ҳам чеклашга қарор қилди.\nРоссия Украина ҳудуди бўлган Қрим ярим оролини аннексия қилганидан сўнг Япония Россияга нисбатан санкция жорий қилган¸ лекин бу чоралар АҚШ ва ЕИ санкцияларидан анча енгил бўлган эди.\nЯпония жорий қилган янги санкцияларга муносабат билдирган Россия Ташқи ишлар вазирлиги буни нодўстона ҳаракат ва Токио ҳукуматининг мустақил ташқи сиëсат юргиза олмаслиги ифодаси сифатида танқид қилди.\nАйни пайтда¸ Токио расмийси юқори даражали Россия амалдорларининг 24 сентябрь куни Япония шимолидаги Курилл оролларидан бирига борганига норозилик тариқасида Москвага махсус дипломатик нота юборилишини ҳам маълум қилди.\nЯпония ва Россия ўртасида кўпдан тортишувга сабаб бўлиб келаëтган тўрт Курил оролидан бирига борганлар ичида президент Путин маъмурияти раҳбари Сергей Иванов ҳам бор. Токио бу оролларнинг ўзига қарашли эканини таъкидлаб келмоқда.\nУкраина можаросидаги Россия ролига норозилик¸ қолаверса¸ Курилл ороллари юзасидан давом этаëтган тортишув фонида Токио Путиннинг Японияга белгиланган расмий сафари қолдирилганини эълон қилди.\nСафар¸ матбуот хабарига кўра¸ Токио ташаббуси билан кечиктирилган.


Даврон Файзиев: Бу ўйин аввалги турларда "Реал" ростдан ҳам мотивация етишмаслигидан очко йўқотдими ёки муаммолар жиддийроқ ва кенгроқми, шуни аниқлаб беради\n3 ноябрь, 2020, 18:15\nТеглар:ЕЧЛ | Реал | Интер | Даврон Файзиев\nУчрашув Тошкент вақти билан 01:00да бошланади\nБугун ЕЧЛда ажойиб ўйин бўлиб ўтади. "Интер" Мадридда "Реал" меҳмони бўлади. Беллашув ҳар икки жамоа учун жуда аҳамиятли. Сабаби томонлар турнир жадвалида охирги ўринларда бормоқда. Вазиятга таниқли шарҳловчи Даврон Файзиев телеграмдаги саҳифасида муносабат билдириб, учрашувнинг қиймати ҳақида сўз юритди.\n- "Реал" – "Интер" ўйини, қуръадан сўнг, гуруҳда биринчи ўрин учун кечиши тахмин қилинганди. Ҳозир эса вазият бошқачароқ. "Интер" учинчи, "Реал" эса тўртинчи ўринда. Бу баҳсда мағлуб бўлгани "В" гуруҳида мутлақ аутсайдерга айланади. Тасаввур қилинг. "Шахтёр" ва "Боруссия М" билан бир гуруҳда "Реал" ва "Интер" қолиб кетиш эҳтимоли ошмоқда. Улар ниҳоят биринчи ғалабага эришиш учун ўйнамоқда. Дуранг қониқтирмайди. Бу вазиятнинг плюс томони ҳам бор. Агар 2 та турда 6 очкодан олганда, бу грандлар бугун жанг намойиш этмаслиги, куч тежаши мумкин эди. Эндиги вазиятда ортга йўл йўқ, биз "Реал Мадрид" ва "Интер" иштирокидаги кичик финалга гувоҳ бўламиз. Яна бир масалага ойдинлик киритилади. Зинедин Зиданда кучсизроқ клублар билан ўйинда мотивация бериш билан муаммолар бор, дейилади. Хўп, "Шахтёр" ва "Боруссия М" билан шундай бўлгандир, "Интер" топ ва мотивация максимал даражада бўлиши аниқ. Бу ўйин аввалги турларда "Реал" ростдан ҳам мотивация етишмаслигидан очко йўқотдими ёки муаммолар жиддийроқ ва кенгроқми, шуни аниқлаб беради. "Интер"да эса тескари вазият, Антонио Конте шогирдлари Италияда айнан бевосита рақобатчилари устидан ғалабага эриша олмаяпти. Бунга яна чемпионлар лигасидаги қоқилишлар қўшилди ва "Интер" мухлислари Контега сал ўқрайиб қарашни бошлашяпти. Натижа йўқ.\nМана, қанчалик бу учрашув кўп нарсани ҳал қилишини билиб олдик. Энди тунги соат 01:00гача ухлаб қолмасликни уддаласангиз, Европа классикаси даражасидаги супер ўйинга гувоҳ бўласиз, - деди Даврон Файзиев.\n"Интер"га қарши ўйиндан олдин "Реал"да жиддий йўқотиш бор


Ишончли инсонларга масъулиятни топшириш — 2 Тимўтийга 2:2 | Тадқиқ сони\nТИЛИДА ЎҚИШ австралия имо-ишора адангме аймара албан америка имо-ишора амхар ангол имо-ишора арабча аргентина имо-ишора арман африкаанс басса (Камерун) бенгала бикол болгар боливия имо-ишора бошқирд бразилия имо-ишора британия имо-ишора булу валлий валяйта венгер венгер имо-ишора венда венесуэл имо-ишора вьетнам га ган грек грузин гуарани гужарати дат дигор дуала занде зимбабве имо-ишора зулу ибанаг иврит игбо илоки инглиз индонез индонез имо-ишора исланд исоко испан испан имо-ишора итальян итальян имо-ишора йоруба йулу кабре каннада каонде каталан квангали квебек имо-ишора кечуа (Боливия) кикамба кикуйю килуба киньяруанда кирибати кирунди кисонге колумбия имо-ишора конго корейс корейс имо-ишора коса креол (Гаити) куаньяма куба имо-ишора курд курмонжи (Кавказ) курд курмонжи (кирилл ёзувида) ламба латиш лингала литва лози лувале луганда лунда луо майя македон малагаси малайя малаялам мамбуе-лунгу маратҳ мбунда мегрел мексикан имо-ишора монгол море моту мьянма ндебеле ндебеле (Зимбабве) ндонга немис немис имо-ишора неосоломоник непал нзема нидерланд норвег ньянжа озарбайжон озарбайжон (кирилл ёзувида) окпе оромо осетин отетела пангасинан панжоб папьяменто (Кюрасао) парагвай имо-ишора перу имо-ишора пижин (Нигерия) поляк поляк имо-ишора португал португал имо-ишора румин румин имо-ишора рус рус имо-ишора самар-лейте самоа санго сапотек (истмус) свати себуан сепеди серб серб (лотин ёзувида) сесото (Жанубий Африка Республикаси) сесото (Лесото) сидама сингал словак словак имо-ишора словен сранан-тонго суахили суахили (Конго) тагал тай тамил тви телугу тетум (Дили) тив тиграй тожик ток-писин тонга тотор тсвана тсонга тувалу тумбука турк туркман украин урхобо фижи филиппин имо-ишора фин фин имо-ишора фон форс француз француз имо-ишора хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чех имо-ишора чили имо-ишора чилуба читонга читонга (Малави) чичева чичемба чияо чуваш швед шона эве эквадор имо-ишора эстон эфик япон япон имо-ишора ўзбекча қирғиз ҳинд имо-ишора\nМендан эшитган нарсаларни, бошқаларга таълим беришга муносиб бўладиган ишончли инсонларга ҳам етказ. 2 ТИМ. 2:2\nҚЎШИҚЛАР: 42, 53\nМаъбадни ўғли қуришини эшитганида, Довуд қандай муносабат билдирди?\nНима сабабдан кекса имондошлар ёшроқ бўлганларга кўпроқ масъулият олишга кўмаклашишлари керак?\nЁшроқ бўлганлар қарияларнинг вазифаларини ўз гарданларига олишганида, қай йўсин тўғри нуқтаи назарни сақлай олишади?\n1, 2. Аксарият одамлар ўз касб-корларига нисбатан қандай нуқтаи назарда?\nОДАТДА одамлар ўз қадр-қимматини касб-корларига қараб баҳолашади. Кўпчиликнинг фикрича, иш ё мансаб одамнинг ўзига бўлган ҳурматини белгилайди. Баъзи маданиятларда инсонлар ўзаро танишганда, даставвал берадиган саволлардан бири қуйидагичадир: «Нима билан шуғулланасиз?»\n2 Айримда Муқаддас Китоб одамларни улар қилган ишига кўра таърифлайди. Масалан, унда «солиқчи Матто», «чарм тайёрловчи Симун» ва «севикли табиб Луқо» ҳақида гап боради. (Мат. 10:3; Ҳавор. 10:6; Колос. 4:14) Шунингдек, илоҳий вазифалар ва имтиёзлар орқали ҳам инсонлар ҳақида маълумотга эга бўламиз. Чунончи, Муқаддас Ёзувларда шоҳ Довуд, Илёс пайғамбар ва ҳаворий Павлус тўғрисида ўқиймиз. Улар Аллоҳдан олган вазифаларини қадрлашган. Биз ҳам хизматда шарафли вазифаларга эга бўлсак, уларнинг қадрига етишимиз зарур.\n3. Нега кекса имондошларимиз ёшроқ бўлганларни ўргатишларига эҳтиёж бор? (Очқич оятнинг юқорисидаги расмга қаранг.)\n3 Кўпчилигимиз зиммамизга топширилган вазифаларни яхши кўрамиз ва улар билан ҳечам видолашгимиз келмайди. Лекин таассуфки, Одамато давридан бошлаб бир авлод ўтиб, ўрнига бошқаси келмоқда. (Воиз 1:4) Ҳозирги пайтда эса бу алмашув масиҳийлар учун ўзгача қийинчиликлар туғдиряпти. Маълумки, Яҳованинг халқи бажараётган ишнинг кўлами ва мураккаблиги ошиб бормоқда. Янги лойиҳалар устида ишлашни бошлаганимиз сайин, янгича услубларни қўллаб келяпмиз ва буни, аксар ҳолларда, шиддат ила ўзгараётган технологиялар ёрдамида амалга ошириб келмоқдамиз. Аммо баъзи кекса имондошларимиз учун мазкур технологиялар билан ҳамнафас бўлиш осон эмас. (Луқо 5:39) Ҳар доим ҳам шундай бўлмаса-да, ёшроқ имондошларимиз барибир қариларга қараганда кўпроқ куч ва ғайратга эга бўлишлари мумкин. (Ҳик. 20:29) Кўриб турганимиздек, кекса имондошларимиз ёшроқ бўлганларни кўпроқ масъулият олиш учун тайёрлашлари ҳам севгидан, ҳам доноликдан далолат беради. (Забур 70:18 ни ўқинг.)\n4. Нега айримлар учун ўз вазифалари билан улашиш қийин бўлиши мумкин? (« Нега баъзи одамлар ўз вазифалари билан бўлишишмайди?» номли рамкага қаранг.)\n4 Муайян ваколатга эга бўлган кишилар учун ёшроқ бўлганларга ўз вазифаларини топшириш қийин бўлиши мумкин. Баъзилар ўз вазифаларидан маҳрум бўлишдан хавотирланишади. Айримлар эса, ёшроқ бўлганлар вазифаларини уларчалик яхши бажара олмаслигига амин бўлиб, назоратни қўлдан бой беришдан қўрқишади. Яна бошқалар кимгадир «таълим беришга вақтим йўқ» деб баҳона қилишади. Ёшроқ бўлганлар, ўз навбатида, «менга кўпроқ вазифалар берилмаяпти» дея, бесабрлик қилишдан эҳтиёт бўлишлари лозим.\n5. Мазкур мақолада қайси саволлар муҳокама қилинади?\n5 Келинг, вазифалар билан бўлишиш масаласининг икки қиррасини кўриб чиқайлик. Биринчиси, қай тариқа ёши катта имондошлар ёшроқ бўлганларга кўпроқ масъулият олишга кўмаклашишлари мумкин ва нега бу аҳамиятлидир? (2 Тим. 2:2) Иккинчиси, нега ёшроқ бўлганлар тажрибалироқ имондошлар билан ҳамкорлик қилиш ва улардан ўрганиш чоғида тўғри нуқтаи назарни сақлашлари зарур? Авваламбор, қай йўсин шоҳ Довуд ўғлини муҳим масъулиятни зиммасига олишга тайёрлаганини кўрайлик.\nДОВУД СУЛАЙМОННИ ТАЙЁРЛАГАН ВА ҚЎЛЛАБ-ҚУВВАТЛАГАН\n6. Шоҳ Довуднинг қандай истаги бор эди ва Яҳова унга нима деди?\n6 Довуд йиллар давомида қочоқ бўлиб яшагандан сўнг шоҳ бўлади ва шинам уйда яшайди. У Яҳова учун аталган «уй», яъни маъбад йўқлигидан хавотирланиб, шундай уй бунёд этмоқчи бўлади. Шу боис, Довуд Натан пайғамбарга қуйидагини айтади: «Қаранг, мен садр ёғочидан қурилган уйда яшаяпман, Эгамизнинг аҳд сандиғи эса чодирда турибди». Шунда Натан жавобан: «Кўнглингда нима бўлса, шуни қилавер, Худо сен билан»,— деди. Лекин Яҳова бошқача йўл-йўриқ берганди. У Натан орқали Довудга қуйидагини аён қилди: «Истиқомат қилишим учун уйни Менга сен қурмайсан». Гарчанд Яҳова Довудни барака ёғдиришда давом этишига севги ила ишонтирган бўлса-да, маъбадни Довуд эмас, унинг ўғли Сулаймон қуришини айтади. Хўш, Довуд бунга қандай муносабат билдиради? (1 Сол. 17:1–4, 8, 11, 12; 29:1)\n7. Довуд Яҳованинг йўл-йўриғига қандай муносабат билдирди?\n7 Довуд маъбадни қуриш шарафидан маҳрум бўлганини ўйлаб юриши мумкин эди. Бунинг ўрнига, у ўз ёрдамини дариғ тутмади. Ҳолбуки, иншоот Довуднинг эмас, Сулаймоннинг маъбади сифатида танилди. Довуд қалбидаги истакни бажара олмаганидан ўксинган бўлиши мумкинлигига қарамай, ушбу лойиҳага катта ҳисса қўшди. У ишчилар гуруҳларини ғайрат билан ташкиллаштириш билан бирга темир, мис, кумуш, олтин ва кедр ёғочларини ғамлаб ҳам қўйди. Кейин Сулаймонга: «Энди, ўғлим, Эгам сенга ёр бўлсин. Унинг уйини қураётганингда Эганг Худо Ўз ваъдасига мувофиқ, сени муваффақиятга эриштирсин»,— дея далда берди. (1 Сол. 22:11, 14–16)\n8. Нима учун Довуд Сулаймонни лаёқатсиз деб билиши мумкин эди, аммо у қандай йўл тутди?\n8 1 Солномалар 22:5 ни ўқинг. Довуд унинг ўғли Сулаймон бундай аҳамиятли лойиҳани бошқаришга лаёқатли эмас, деб хулоса қилгани эҳтимолдан йироқ эмас. Ахир маъбад «салобатли» бўлиши керак эди, Сулаймон эса ўшанда «ёш, тажрибасиз» эди. Лекин Довуд бундай ишни бажаришга Яҳова Сулаймонни қобил қилишини биларди. Шу сабабли, Довуд диққатини қўлидан келган ишга қаратиб, улкан миқдорда хомашё тайёрлаб қўйди.\nБОШҚАЛАРГА ТАЪЛИМ БЕРИШ ҚУВОНЧИНИ ҲИС ЭТИНГ\nЁшроқ биродарлар кўпроқ масъулият олишаётганини кўриш қувончлидир (9- хатбошига қаранг.)\n9. Қандай қилиб катта ёшли биродарлар масъулиятни бошқаларга топширганда қувонишлари мумкин? Мисол келтиринг.\n9 Ёши катта биродарлар, вазифаларини улардан ёшроқ бўлганларга топширишга тўғри келганда, хафа бўлишлари керак эмас. Сабаби, ёшроқ биродарлар ҳам масъулиятни зиммасига олишса, бу шоҳлик иши олға сурилишига ҳисса қўшади. Тайинланган биродарлар ўзлари таълим берган ёшроқ биродарлар эндиликда вазифаларни олишга лаёқатли бўлганини кўриб, бениҳоя қувонишади. Буни тушуниш учун ўғли машина ҳайдашни ўрганаётган отани фараз қилинг. Болалигида ўғли дадаси машинани қандай ҳайдашини шунчаки кузатади. Каттароқ бўлганида, отаси ўғлига буни қандай қилганини тушунтиради. Балоғат ёшига етгач эса, фарзанд машинани ўзи ҳайдашни бошлайди ва дадаси унга ҳали-ҳануз йўл-йўриқлар беришда давом этади. Баъзида улар машинани галма-гал ҳайдашади, аммо вақт ўтиб, ўғли ёши ўтган дадасини деярли ҳар доим ўзи машинасида олиб юради. Ўшанда доно ота ўғли масъулиятни зиммасига олганидан хурсанд бўлади ва ўғлимни назорат қилишим керак, деб ўйламайди. Шунга ўхшаб, ёши улуғ биродарлар ёшроқ бўлганларни илоҳий вазифаларни олиш учун тайёрлашганидан фахрланишади.\n10. Мусо обрў ва ҳокимият хусусида қандай фикрда эди?\n10 Биз, ёши катталар, ҳасаддан қочишимиз керак. Келинг, Исроил қароргоҳидаги айримлар ўзларини пайғамбарлардай тута бошлашганини кўрган Мусо қандай муносабат билдирганига эътибор қаратайлик. (Саҳрода 11:24–29 ни ўқинг.) Мусонинг ёрдамчиси Ёшуа, афтидан, бундай одамлар Мусонинг обрўсини тўкишмоқчи ва ҳокимиятни эгаллашмоқчи, деб ўйлаб, уларни тўхтатишга уринади. Аммо Мусо жавобан шундай дейди: «Сен менинг манфаатимни кўзлаб, шу гапларни айтяпсанми? Менга қолса, Эгамнинг бутун халқи пайғамбар бўлсин, Эгамиз Ўз Руҳини уларнинг ҳаммасига берсин, дейман». Мусо бу вазиятда Яҳованинг қўлини кўрди. Бундай йўл тутиб, у ўзига шараф изламаётганини ва Яҳованинг барча хизматчилари у сингари маънавий ҳадялардан баҳраманд бўлишларини истаётганини кўрсатди. Шундай экан, бошқаларга биз эга бўлишимиз мумкин бўлган шарафли вазифалар топширилганда, наҳотки Мусога ўхшаб севинмасак?!\n11. Ўз вазифасини бошқаларга топшириш тўғрисида бир биродар қандай фикр билдирди?\n11 Бугунги кунда ўнлаб йиллар мобайнида ғайрат ила хизмат қилиб, бошқаларни кўпроқ масъулиятни олишга тайёрлаб келаётган биродарлар бисёр. Чунончи, Питер исмли бир биродаримиз 74 йилдан зиёд тўла вақтли хизматда иштирок этиб, улардан 35 йилини Европадаги бир филиалда хизмат қилишга бағишлади. Яқин-яқингача у Хизмат бўлимининг нозири бўлиб келди. Питердан ёшроқ бўлган ва у билан бир неча йил елкама-елка хизмат қилган Пол ҳозирда унинг вазифасини бажариб келмоқда. Вазифаси ўзгаргани Питерга қандай таъсир қилгани ҳақда сўрашганда, у қуйидагича бўлишди: «Кўпроқ масъулиятни олиш учун таълим олган биродарлар борлигидан ва улар ўз ишларини қиёмига етказиб бажаришаётганини кўришдан ғоят мамнунман!»\nОРАМИЗДАГИ ЁШИ КАТТАЛАРНИ ЭЪЗОЗЛАНГ\n12. Рахабомнинг мисолидан қандай сабоқ олсак бўлади?\n12 Сулаймон вафот этганидан кейин, ўрнига ўғли Рахабом шоҳ этиб тайинланди. Рахабом ўз вазифаларини бажариш учун маслаҳатга муҳтож бўлганида, биринчи навбатда, ёши катталарга мурожаат қилди. Лекин у уларнинг маслаҳатига амал қилишнинг ўрнига, бирга ўсган ва ўзига хизмат қилган ёш йигитларнинг маслаҳатига қулоқ тутди. Бу фожиали якун топди. (2 Сол. 10:6–11, 19) Хўш, бундан қандай сабоқ? Ёши улуғ ва тажрибали бўлганлардан маслаҳат излаш ва улар берган маслаҳат борасида яхшилаб ўйлаб кўриш оқилонадир. Ёшроқ бўлганлар вазифаларини эскича тарзда бажаришга кишанлангандек ҳис қилмасликлари ва, шу билан бирга, катта ёшдагиларнинг маслаҳатини рад этишга шошилмасликлари даркор.\n13. Ёшроқ бўлганлар қариялар билан қай тариқа ҳамкорлик қилишлари лозим?\n13 Айни пайтда баъзи ёшроқ биродарлар кекса биродарлар устидан нозир этиб тайинланишган. Ёшроқ биродарларнинг вазифаси ўзгарган бўлса ҳам, улар қарорлар чиқаришдан аввал қария имондошларнинг донолигию тажрибасидан фойда олишга ҳаракат қилишса, нур устига аъло нур бўлади. Юқорироқда тилга олинган ва Питернинг ўрнига Байтилдаги бир бўлим устидан нозир этиб тайинланган Пол қуйидагича фикр билдирди: «Питер билан маслаҳатлашишга вақт ажратардим ва бўлимдаги бошқаларни ҳам шундай йўл тутишга ундардим».\n14. Тимўтий ва Павлуснинг ҳамкорлигидан нимани ўрганяпмиз?\n14 Ёш Тимўтий кўплаб йиллар мобайнида ҳаворий Павлус билан ҳамкорлик қилганди. (Филиппиликларга 2:20–22 ни ўқинг.) У ҳақда Павлус Коринфликларга шу сўзларни ёзганди: «Мен ёнингизга Тимўтийни юборяпман. У Ҳазратимиз йўлида менинг севикли ва ишончли фарзандимдир. Исо Масиҳ хизматида мен ҳар ерда, барча жамоатларда ўргатиб келаётган усулларни у сизларга эслатади». (1 Кор. 4:17) Ушбу парчадан Павлус ва Тимўтий яқиндан ҳамкорлик қилишгани кўриниб турибди. Ҳа, Павлус Тимўтийга хизматнинг турли усулларни ўргатиш учун вақт ажратган. Тимўтий яхши ўқувчи бўлган ва Павлуснинг меҳрини қозонган. Павлус эса, ўз ўрнида, Тимўтий Коринфдаги имондошларнинг маънавий эҳтиёжларига ғамхўрлик қила олишига амин бўлган. Дарҳақиқат, Павлус бугунги кунда биродарларга масъулиятни олишлари учун таълим бераётган оқсоқолларга ажойиб намунадир!\nҲАР БИРИМИЗНИНГ ЎРНИМИЗ БЎЛАКЧАДИР\n15. Ўзгаришларга дуч келганимизда, Павлуснинг Римдаги масиҳийларга берган маслаҳати бизга қандай ёрдам беради?\n15 Биз ҳаяжонли дамларда яшаяпмиз. Яҳова ташкилотининг ердаги қисми кўп томонлама ўсиб бормоқда ва бу ўсиш ўзгаришларни тақозо этмоқда. Ўзгаришлар шахсан бизга таъсир қилар экан, келинг, ўзимизнинг эмас, Шоҳлик манфаатларига кўз тикиб, камтарин бўлайлик. Зеро бу ҳамжиҳатликка ҳисса қўшади. Павлус Римдаги масиҳийларга қуйидагини ёзганди: «Ҳар бирингизга шундай деяпман: ўз ҳақингизда керагидан ортиқ ўйламанглар. Лекин ақли расо бўлиб юриш учун ҳар бирингиз ўз тўғрингизда Худодан олган имонга яраша ўйланглар. Баданимизда аъзолар кўп бўлгани билан, ҳаммаси ҳам битта вазифани бажармайди. Биз ҳам кўп бўлганимизга қарамай, Масиҳ билан бирликда битта танани ташкил этамиз». (Рим. 12:3–5)\n16. Кекса ва ёшроқ биродарлар хотинлари билан биргаликда Яҳованинг ташкилотида тинчлик ва бирликни сақлаш учун қандай ҳисса қўша олишади?\n16 Келинг, шароитларимиз қандай бўлишидан қатъи назар, ҳаммамиз Яҳованинг муаззам Шоҳлиги манфаатларини олға суриш йўлида меҳнат қилайлик. Сиз, ёши катталар, ёшроқ бўлганларга ўзингиз бажараётган ишни ўргатинг. Сиз, ёшлар, масъулиятни гарданингизга олинг, камтарин бўлинг ва ёши катталарни доимо ҳурмат қилинг. Сиз, хотинлар, Акилага ҳамроҳ бўлган ва, шароитлари ўзгарганида ҳам, уни сидқидилдан қўллаб-қувватлаган хотини Прискилладан ўрнак олинг. (Ҳавор. 18:2)\n17. Исо унинг шогирдлари нима қила олишларига амин эди ва у уларни қайси иш учун тайёрлади?\n17 Ўзгаларни кўпроқ масъулият олишга ўргатишда Исо энг аъло ўрнакдир. У ер юзидаги хизмати ўз поёнига етишини ва бошқалар у бажарган ишни давом эттиришларини биларди. Шогирдлари номукаммал бўлишига қарамай, Исо уларга ишонган ва улар ундан ҳам ортиқ ишларни қилишларини айтган. (Юҳан. 14:12) Исо шогирдларига қунт билан таълим берган ва натижада улар хушхабарни барча ерларда ваъз қилишган. (Колос. 1:23)\n18. Бизни қандай келажак кутмоқда ва ҳозирнинг ўзида нима қилишимиз мумкин?\n18 Ҳаётини қурбон қилиб ўлгандан кейин, Исо тирилиб осмонга кўтарилди ва унга «ҳар қандай ҳукумат ва ҳокимиятдан, қудрату ҳукмронликдан» анча кўпроқ вазифа берилди. (Эфес. 1:19–21) Садоқатли қолиб Армагеддондан олдин ўлган тақдиримизда ҳам, адолатли янги дунёда тириламиз ва у ерда бизни кўплаб завқбахш ишлар кутади. Лекин ҳозир барчамиз хушхабарни эълон қилиш ва шогирд тайёрлаш каби ниҳоятда аҳамиятли ишда иштирок эта оламиз. Илоё, ёшу қари — ҳаммамиз «доимо Раббимизнинг иши билан банд бўлайлик»! (1 Кор. 15:58)\nНЕГА БАЪЗИ ОДАМЛАР ЎЗ ВАЗИФАЛАРИ БИЛАН БЎЛИШИШМАЙДИ?\nУларни қилган ишлари учун бошқа мақташмайди, деб қўрқишади.\nВаҳоланки, барча шараф Яҳовага тегишлидир. (Заб. 113:9)\nУларга завқ келтирадиган иш билан видолашишни хоҳлашмайди.\nҲолбуки, бошқаларга таълим бериш бахт келтиради. (Ҳавор. 20:35)\nУларнинг иши рисоладагидек бажарилмайди, деб қўрқишади.\nАслида эса, Худо бошқаларга вазифаларини бажаришга ёрдам беради. (Заб. 36:5)\nБошқалар вазифаларни қандай бажараётгани устидан назоратни йўқотишни исташмайди.\nАммо Яҳова барча нарсани назорат қилиб турганини тан олиш яхшироқдир. (Ишаё 45:6, 7)\nБошқаларга таълим беришга вақтим йўқ, деб ўйлашади.\nЛекин ҳозир таълим бериш келажакда вақтни тежайди. (Эфес. 5:15, 16)


Жером Боатенг: Умид қиламанки мавсум сўнггига қадар бошқа жароҳат олмайман\n12 март, 2017, 16:15\nМюнхеннинг "Бавария" клуби ҳимоячиси Жером Боатенг узоқ муддатли танаффусдан сўнг яна майдонга қайтди. Футболчи жиддий жароҳатдан тикланиб, сафга қўшилганидан сўнг, бу борадаги фикрларини билдириб ўтди.\n"Бу ажойиб ҳиссиёт. Ваниҳоят мен яна майдонга қайтдим. Бу ҳолтга келишим учун кўп куч сарфладим. Бунинг учун жамоадагиларга ва оила аъзоларимга алоҳида миннатдорчилик билдираман. Умид қиламанки мавсум сўнггига қадар бошқа жароҳат олмайман", - дейди Боатенг "Бавария" клуби расмий сайтига берган интервьюсида.\nЭслатиб ўтамиз, Боатенг ўтган йилнинг 23 ноябрда жароҳат олиб сафдан чиққан эди. Шундан сўнг у операция қилиниб, ниҳоят таркибга қайтди. Боатенг кеча бўлиб ўтган "Айнтрахт"га қарши баҳсда Хави Мартинеснинг ўрнига заҳирадан майдонга туширилди.


ИнтерФУТБОЛ :: Ўғирлик пайтида қўлга тушган футболчиларни биласизми?\nЎғирлик пайтида қўлга тушган футболчиларни биласизми?\nМоскванинг «Локомотив» клуби собиқ ҳужумчиси, шотландиялик Гарри О’Коннор яна бир бор ноқулай вазиятга тушиб қолди - кийимлар дўконидан пиджак ўғирлаганликда айбланди. Championat.com сайти ушбу воқеа баҳона шу каби жиноят чоғида қўлга тушган бошқа футболчилар ҳақида мақола тайёрлади.\nДе Хеа ва кулча (пончик), 2011 йил\nҲозирда де Хеа жаҳоннинг энг кучли дарвозабонларидан бири сифатида эътироф этилмоқда. Аммо «МЮ»даги илк мавсумида испаниялик кипернинг манзилига танқидлар ёғдирилганди. Топ-клубда яхшигина шартномага имзо чеккан 20 ёшли йигитчанинг Манчестердаги дўконда кулчани паққос тушириб, ҳақини тўламагани Англия жамоатчилигининг ҳайратига сабаб бўлганди. Давид мазкур ҳолатга аниқлик киритаркан, инглизчани яхши ўзлаштириб улгурмагани боис сотувчи билан тушунмовчилик юзага келганини таъкидлаганди. Факт шуки, футболчини ташқарига чиқиб кетаётганда ушлаб қолишган. Масала ўша заҳоти ечимини топди. Жазо чораси сифатида Де Хеанинг икки ой мобайнида дўконларга кириши тақиқланди. Таъкидлаш жоизки, дарвозабон тановул қилган кулчанинг нархи бир ярим фунт бўлган.\nАбдессадки ва шампунь,2011 йил\nТурли даражадаги меҳмонхоналарда тез-тез учраб турадиган ҳолат: тўртта идишдаги шампунь йўқолди, қаватларнинг бирига ўрнатилган сув идиши (кулер) бузилди. Воқеа Германияда рўй бергани боис, дарҳол муҳокамага киришилди. Текширувлар натижасида ҳаммасига Кёльндаги меҳмонхонага жойлашган «Фрайбург» клуби аъзоси Ёсин Абдессадки айбдор экани ойдинлашди. Бино маъмурияти дарҳол клубнинг компенсация тўлаши кераклигини билдирди. Эртасига эса жамоа тартиббузар футболчи билан шартномани бекор қилди.\nКейта ва президент жомадони, 2012 йил\nЎша йили Португалиянинг «Лейрия» клуби жиддий молиявий муаммоларни бошдан кечираётганди - тўрт ойлик маошлар тўланмаётгани боис 16 нафар футболчи навбатдаги турдан ўрин олган «Фейренсе»га қарши сафар баҳсида майдонга тушишдан бош тортишди. Мураббий ёшлар жамоасидан ўйинчиларни жалб этди, аммо бу ҳам етарли эмасди - таркибдан фақатгина саккиз футболчи чиқди. Ўйин «Лейрия»нинг 0:4 ҳисобидаги мағлубияти билан якунланди, жамоани «Атлетико»нинг бўлажак кипери Ян Облак ҳам қутқариб қололмади. Энг қизиқ ҳолат учрашув арафасида рўй берди. Клуб президенти Жоау Бартоломеу олти минг евро солинган чемодан билан ташриф буюрган, баҳс якунлангач, ўйинчилар маошининг бир қисмини тўлашга ваъда берганди. Мутасаддининг айтишича, уни кузатиб юрган ярим ҳимоячи Альфуссени Кейта қўлидан чемоданни тортиб олиб, стадион яқинида аввалдан тайёрлаб қўйган автомобилга ўтириб, жуфтакни ростлаган. Қизиғи, бир неча кундан сўнг клуб расмий сайтида тушунмовчилик юзага келгани, Кейтанинг пулларни ўғирламагани ҳақида баёнот пайдо бўлди. Бартоломеу «Лейрия»ни тарк этди, «айбдор» эса «Бенфика»га қарши кечган навбатдаги ўйинда майдонга тушди. У кейинчалик ҳам маошлар тўланмаётганидан шикоят қилди ва мавсум охирида барибир, клубдан кетди.\nКолкер ва пишлоқ, 2013 йил\nМоскванинг «Локомотив» клуби англиялик Стивен Колкернинг хурмача қилиқларидан ўз вақтида хабар топиб, шартнома имзоламасликка қарор қилди. Маст ҳолда автомобиль ҳайдаган футболчининг Лондон жанубидаги темир йўл станциясида пиёдаларни уриб юборишига бир баҳя қолди. Оқибатда суд 25 ёшли ҳимоячига 755 фунт жарима белгилаб, харажатлар учун яна 99 фунт ундирди. Сумманинг бундай кўриниш олишига сабаб шуки, Стивен аввал ҳам шу каби муаммоларга йўлиққан. Улардан энг кулгилиси 2013 йили рўй берган. Колкер супермаркетдан 300 грамм пишлоқ олиб, ҳақини тўламай чиқиб кетмоқчи бўлган. Воқеа жойига етиб келган полиция айбдорнинг қўлига кишан тақди ва фақатгина оқшом пайти ўғрининг АПЛда тўп сурувчи машҳур футболчи экани ойдинлашди. Стивен жарима тўлаш билан қутулди. Айтиш керакки, ўғирланган пишлоқнинг нархи 1,85 фунт стерлинг эди. Колкер эса ўша пайт «КПР»да ҳафтасига 40 минг маош оларди.\nРуни ва сувенирлар, 2016 йил\nУэйн ўз номини Англия футболи тарихига ёзиб улгурган, бироқ у ҳам обрўсига ярашмаган қилиқлари билан омма эътиборини тортди. Жумладан, ўтган йилнинг мартида «МЮ» форварди ноқулай вазиятга тушиб қолди. «Уэмбли» стадионидаги камералар ҳаммасини очиқ-ойдин тасвирга туширган: бокс беллашувига таклиф этилган Руни жанг якунланиши ҳамоно уч дўсти ҳамроҳлигида VIP-меҳмонларга аталган совғалар сақланадиган хонага кирган. Уэйн ҳадяларни кўздан кечиргач, ахлат қутисидан бир пакетни олиб, унга бир нечта сувенирларни жойлаган. Руни видеоёзувдаги шахс бошқа киши эканини таъкидлагач, иш у қадар жиддий тус олмади.\nО~Коннор ва кийим,2017 йил\nГарри О~Коннорнинг хатти-ҳаракатларига ҳеч қачон намуна сифатида қаралмаган - 2007 йили «Бирмингем» футболчиси допинг қабул қилганликда айбланди. Яқинда «Локомотив» (Москва) собиқ форварди яна бир марта ғалати воқеа қаҳрамонига айланди. Эдинбург суди кийимлар дўконидан пиджак ўғирлаган О~Коннорга 200 фунт жарима солди. Гарри айбига тўлиқ иқрор бўлгани учун компенсация миқдори унчалик йириклашмади. Аммо кийимни қайтармади ва шу боис яна 700 фунт тўлашга мажбур. Айни пайт Гаррининг мунтазам даромад манбаига эга эмаслигини инобатга олган ҳолда, суд ушбу сумманинг бўлиб тўланишига рухсат берди. Энди О~Коннор муаммодан йироқ юришни истаса, пиджак учун ҳар ой 100 фунтдан ажратади.


Ёдгор Саъдиев: «Шайтанат»нинг 21-қисми тайёр » Ўзбекистон янгиликлари – Zamin.uz\nЁдгор Саъдиев: «Шайтанат»нинг 21-қисми тайёр\n29 март 2019, 22:38\nМашҳур адиб Тоҳир Малик «Шайтанат»нинг бош қаҳрамони — Асадбек образи прототипи ким экани тўғрисидаги саволларга ҳалигача жавоб бергани йўқ. Шунга қарамай, асар асосида саҳналаштирилган видеофильм орқали бу ном дунёга машҳур «Чўқинтирган ота»даги Майкл Карлионе, «Бир пайтлар Америкада» фильмидаги Дэвид Аронсон (Лапша) каби ўзбек кино санъати тарихидан мустаҳкам жой олди.\nТабиийки, жиноят оламининг адолатли ва қаттиққўл раҳбари ролини маромига етказиб ижро этган актёр ҳам ўзбеклар орасида санъаткор Роберт де Ниро сингари шуҳратга эришди. Ўзбек кино санъати, унинг ютуқлари ва камчиликлари, қилиниши керак бўлган ишлар тўғрисидаги бу галги суҳбатимиз «Асадбек» — Ёдгор Саъдиев билан кечди.\nСпорт майдонидан театр саҳнасига қадам\n1966 йили «Пахтакор» футбол жамоасининг дарвозабони бўлганман. Ўшанда Ўзбекистон Жисмоний тарбия ва спорт институтининг 3-босқич талабаси эдим. Кейин Островский номидаги театр ва рассомлик институтига ҳужжат топширдим. Бу осонликча бўлгани йўқ. Бунга руҳий ҳолатим сабаб эди. Биринчидан, раҳматли падари бузрукворим Ҳабиб Саъдий катта санъаткор бўлган. Бундан 90 йиллар аввал Қўқондан Наби Раҳимов, Бухородан Олим Хўжаев, Тошкентдан Шукур Бурҳонов ва отам биргаликда ўзбек миллий театрида самарали ижод қилиб, халқ эътиборини қозонишган. Отамнинг овози кучли бўлгани боис маълум муддат Алишер Навоий номидаги академик театрда солист сифатида фаолият юритган. Шунданми, мен ҳам отам, акам — Хайрулла Саъдиевнинг изидан боришга қарор қилганман.\nМен отамни кўрмаганман, у кишининг вафотидан икки ой ўтиб, дунёга келган эканман. Биласиз, санъат, ижод аҳли таъсирчан, кўнгли нозик бўлади.\nАммо 27 ёшида бева қолиб, икки нафар болани муносиб тарбиялаб, улардан икки нафар Ўзбекистон халқ артисти чиқарган волидаи меҳрибонимнинг чеккан заҳматлари, меҳнатлари, изтироблари рўёби учун доимо шукр қиламан.\nТарихий асарларга қўл урилмаётганини қандай изоҳлайсиз?\nАбдулла Қодирий ибораси билан айтганда, мозийга қайтиб иш кўрмоқ хайрли. Аммо осон эмас. Бунинг битта нозик жиҳати бор. Тарихий шахслар ҳақида фильм яратаётган ёки алломалар тимсолида кўринадиган актёр тарихни пухта билиши ва иқтидоридан ташқари, иймони бақувват, эътиқоди кучли, дили пок, руҳи тетик бўлиши керак. Бу — менинг шахсий қарашим. Бир пайтлар Амир Темур ҳақида фильм яратишга киришилган. Буюк бобомиз образини машҳур актёр Шон Коннери яратиши кераклиги тўғрисида таклиф берилган. Тўғри, у дунё тан олган санъаткор. Аммо ўзбек эмас, унинг томирида бизнинг қонимиз оқмайди, у бизнинг турмуш тарзимиз, ҳаётимизни билмайди. Шундай экан, Коннери қаёқдан Соҳибқирон бўла олсин?! Яхшики, бу лойиҳа ўша кезлари амалга ошмай қолди.\nФахрлансак арзийди, дунё тамаддунига аждодларимиз беқиёс ҳисса қўшганлар. Тиббиётда Абу Али ибн Сино, фалакиётда Мирзо Улуғбек, адабиётда Алишер Навоий, табиий фанлар соҳасида Ал-Хоразмий, Ал-Беруний, ҳадис илмида Бухорийга етадиган буюклар йўқ. Хўш, у ҳолда нега улуғ аждодларимиз ҳаёти ва ижоди саҳнада, кинода, телевидениеда тўлақонли талқин этилмаяпти? Боиси шуки, бизда уларнинг тимсолини яратишга лойиқ саналадиган актёрнинг ўзи йўқ.\nДилимни оғритадиган яна бир ҳолат бор. Айрим фильмларда енгил-елпи кулги учун бутун бир миллат ҳақида нотўғри тасаввур уйғотадиган эпизодлар кўзга ташланиб қолади. Бу фикримга мисоллар тўлиб-тошиб ётибди. Фикримча, миллатнинг қусурларини эмас, балки унинг урф-одат ва қадриятларини кўрсата билиш лозим. Санъаткорнинг масъулияти ҳам айнан миллий маънавият ва маданиятга муносабатида яққол сезилади. Халқни камситишга, ҳазил-мазах қилишга ҳеч кимнинг ҳаққи йўқ.\nАсадбек, яъни бизнинг қаҳрамонимиз қўлини қаёққа узатса етади, обрў-эътибори ва бойлиги ҳаддан зиёд. Шундай кучли шахс Ҳосилбойваччани ўлдириб, бутун айбини куёви Элчинга ағдариб қўйишни кўзлайди. Бу мард одамнинг табиатига тўғри келмайдиган холат. Мана шу масалада ўз фикрларимни ўтказа олганимдан хурсандман. Аслида инсонни ҳайвондан ажратиб турадиган иккита унсур бор. Биринчиси, ақли, яъни яратишга қодирлиги. Иккинчиси, ишончи, эътиқоди мукаммаллиги. Барча балонинг боши имонсизликдан бошланади. Шу боис фильм ва саҳна асарларимда кўпроқ имонли одамлар тимсолини яратишга ҳаракат қиламан. «Имон» спектаклида профессор Комилов ролини ижро этиш менга чинакам ҳузур бағишлайди.\nТомошабин «Шайтанат»нинг давомини кутмоқда\nСериални суратга олиш жараёнида бўлиб ўтган бир воқеа сира ёдимдан чиқмайди. Мен Ҳосилбойваччани отганимда у ўн беш метр жойдан ҳовузга қулаб тушиши керак эди. Октябрь ойи охирлари, ҳаво анча совуқ. Ҳовуздаги сув муздай.\nҲосилбойваччанинг (Фурқат Файзиев) кўксига ўқ уздим. Бироқ у қилт этмади. Ҳолатдан чиқмай яна отдим. У яна жойидан жилмади. Шунда авзоим ўзгарди, шекилли, орқаси билан ҳовузга йиқилди. Пастдагилар уни дарров сувдан тортиб олишди. Кийим-бошларини алмаштиришдан илгари баданини спирт билан артишди. «Ичимдан қалтироқ чиқяпти» дерди у. Сўнг ўзига келди «Ҳой йигит, нега биринчи ўқдаёқ қуламадинг?» десам, у хижолат тортиб, «Ахир, сузишни билмасдим-да» дейди. Бу эпизод жуда ишонарли чиқди.\nМухлисларга «Шайтанат»нинг сўнгги — 21-қисми ҳақида янгилик айтмоқчиман. Бир ярим соат давом этадиган бу фильм тайёр. Ҳозир овозлаштириш, мусиқалаштириш ишлари давом этяпти. Худо хоҳласа, тез орада томошабинлар ҳукмига ҳавола қилинади.\nШукр, оиламизнинг маҳаллада обрў-эътибори яхши. Турмуш ўртоғим Зайлихон Саъдиева етук санъатшунос олима эди. Ўғил-қизимизни гўзал ахлоқ, намунали хулқли, меҳнатсевар, билимли ва одобли қилиб тарбиялашда у кишининг хизматлари жуда катта. Мен фарзандларим ва 5 нафар набирам тимсолида жойинг жаннатда бўлгур аҳли аёлимнинг сиймосини, қиёфаси ва табиатини кўриб ҳозир ҳам куч-қудрат, руҳий ҳаловат ва таскин топаман. Ҳеч бир эркак аёлидан кейин қолмасин, дейман. Кексаликдаги жудолик гўдакликдаги етимликдан ҳам оғир кечар экан. Чунки болаликда улғайиш умиди, ёшинг бир жойга борганда айрилиқда тополмаслик армони бор...\nЎзбекистон танийди, маҳалла аҳли-чи?\nАслида сени бутун дунё билгандан кўра, ўзинг яшаб турган маҳалланг билгани яхши. Ахир, бекорга доно халқимиз «узоқдаги қариндошдан яқиндаги қўшни афзал» демаган. Бутун Ўзбекистонда маҳалла институти фаолиятини японлар, америкаликлар ва яна Европанинг айрим мамлакатлари чуқур ўрганаётганидан хабарим бор. Мана шу эътироф асосида ажойиб фильмлар яратилса арзийди. Ўзим Олмазор туманидаги «Мойариқ» маҳалласининг барча тадбирлари, оммавий ҳашарларида қатнашаман. Ахир, актёр жонли тарғиботчи-ку. Бизни, энг аввало, маҳалладошларимиз «йирик план»да кўриб туришади.\nҲозир юртимиздаги ўзгаришларнинг бош ташаббускори Президентимиз бўлса, бош ижрочиси ўзбек халқидир. Давлатимиз раҳбари бутун миллатнинг руҳини, кайфиятини, ғайрат-шижоатини жўш урдира олди. «Humo аrena»да ўтказилган Наврўз байрами кейинги икки ярим йиллик тараққиётимиз кўзгуси сифатида намоён бўлганидан бошим осмонга етди.\nҚисқа қилиб айтганда, санъаткор учун энди ишлайдиган, ўзлигини кўрсатадиган, миллий ғурур ва виқорини тараннум этадиган давр келди.\nЯнгиликлар » Маданият » Ёдгор Саъдиев: «Шайтанат»нинг 21-қисми тайёр


Добавлено: 31.03.2016, 15:04\nБу жумлаларни қандай якунлаш ўзингизга ҳавола, аммо улар ҳар қандай вазиятда ҳам даҳшатли тарзда янграйди! Бир нарсани ёдда тутинг, эркак киши аёлнинг унга нима қилиши кераклигини ўргатишини, ультиматум қўйишини ёқтирмайди. Агар мақсадга тинч йўл билан эришишни истасангиз, суҳбатни бошқача, юмшоқроқ тарзда олиб боришга ҳаракат қилинг.\n“Бу иш қўлингиздан келмаса, қўйинг, ҳозир моҳир устани чақираман”\nЭркак киши учун рафиқасининг “мўъжизавий куч-қувватига” ишонмаслигидан ёмон нарса йўқ. Ҳа, балки турмуш ўртоғингиз ҳақиқатан ҳам раковинани тузата олмас, аммо унинг “қаҳрамонлик” қилишига бироз йўл қўйиб берсангиз, ҳеч нима йўқотмайсиз. Беҳуда уриниш жонига теккач, балки ўзи уста чақиришни истаб қолар.